open-index/open-wikipedia-markdown huggingface dataset:
ಕಾಪ್ ಶಿವ (ಕಲಾವಿದರು)

**ಕಾಪ್ ಶಿವ** (ಪೂರ್ಣ ಹೆಸರು: **ಶಿವರಾಜು ಬಿ.ಎಸ್.** ಇವರು ತಮ್ಮ ಛಾಯಾಗ್ರಹಣ ಮತ್ತು ಪ್ರದರ್ಶನ ಕಲೆಗೆ ಹೆಸರುವಾಸಿಯಾಗಿದ್ದು, ಗ್ರಾಮೀಣ ಮತ್ತು ನಗರ ಭಾರತದ ಸಂಕೀರ್ಣತೆಗಳನ್ನು ತಮ್ಮ ಕಲಾಕೃತಿಗಳ ಮೂಲಕ ದಾಖಲಿಸುತ್ತಾರೆ.
* **ಪ್ರೊಹೆಲ್ವೆಟಿಯಾ-ಸ್ವಿಟ್ಜರ್ಲೆಂಡ್ ಅನುದಾನ (2018)**
* **ಹಾರ್ವರ್ಡ್ ವಿಶ್ವವಿದ್ಯಾಲಯದ ಪೀಬಾಡಿ ಮ್ಯೂಸಿಯಂ ರಾಬರ್ಟ್ ಗಾರ್ಡ್ನರ್ ಫೆಲೋಶಿಪ್ ಫೈನಲಿಸ್ಟ್ (2016)**
* **"ಬೀಯಿಂಗ್ ಗಾಂಧಿ: ದಿ ಆರ್ಟ್ ಅಂಡ್ ಪಾಲಿಟಿಕ್ಸ್ ಆಫ್ ಸೀಯಿಂಗ್"** (2018) - ಇನ್ ಲಿಯು ಆರ್ಟ್ ಗ್ಯಾಲರಿ, ನ್ಯಾಶ್‌ವಿಲ್ಲೆ, ಯು.ಎಸ್.ಎ.
* **"ಬ್ಲೈಂಡ್ ಗೋಲ್ಡ್"** (2018) - ರೋಟ್ ಫ್ಯಾಬ್ರಿಕ್, ಜ್ಯೂರಿಚ್, ಸ್ವಿಟ್ಜರ್ಲೆಂಡ್.
* **ಕೊಚ್ಚಿ-ಮುಝಿರಿಸ್ ಬೈನಾಲೆ**
* **ಚೋಬಿ ಮೇಳ** - ಢಾಕಾ, ಬಾಂಗ್ಲಾದೇಶ.
* **ಹೆಲ್ಸಿಂಕಿ ಫೋಟೋ ಫೆಸ್ಟಿವಲ್** - ಫಿನ್‌ಲ್ಯಾಂಡ್.

## ಸಾರ್ವಜನಿಕ ಸಂಗ್ರಹಗಳು 
ಕಾಪ್ ಶಿವ ಅವರ ಕಲಾಕೃತಿಗಳು ವಿಶ್ವದಾದ್ಯಂತ ಖಾಸಗಿ ಸಂಗ್ರಹಕಾರರು ಮತ್ತು ಅಂತರರಾಷ್ಟ್ರೀಯ ವಸ್ತುಸಂಗ್ರಹಾಲಯಗಳ ಶಾಶ್ವತ ಸಂಗ್ರಹಗಳಲ್ಲಿ ಸ್ಥಾನ ಪಡೆದಿವೆ.
* **ಅಲ್ಕಾಜಿ ಫೌಂಡೇಶನ್ ಫಾರ್ ದಿ ಆರ್ಟ್ಸ್** - ನವದೆಹಲಿ, ಭಾರತ.

## ಬಾಹ್ಯ ಕೊಂಡಿಗಳು 
* ಅಧಿಕೃತ ಜಾಲತಾಣ

## ಉಲ್ಲೇಖಗಳು 

ವರ್ಗ:ಕಲಾವಿದರು
ಪ್ರಾಣಿಗಳಲ್ಲಿ ಗಂಟಲು ಕಟ್ಟುವಿಕೆ

ಪ್ರಾಣಿಗಳು ಆಹಾರವನ್ನು ಸೇವಿಸುವಾಗ ಆಕಸ್ಮಿಕವಾಗಿ ಅನ್ನನಾಳದಲ್ಲಿ ಆಹಾರಪದಾರ್ಥ ಸಿಕ್ಕಿಹಾಕಿಕೊಳ್ಳುವುದು (esophageal obstruction). ಇದರಿಂದ ಅನ್ನನಾಳದ ಒಳ ಆವರಣ ಮುಚ್ಚಿಹೋಗುತ್ತದೆ. ಸಾಮಾನ್ಯವಾಗಿ ಎಲ್ಲ ಪ್ರಾಣಿಗಳಲ್ಲಿ ಈ ಬವಣೆ ಕಾಣಬರುವುದು. ಕುದುರೆ, ಹಸು, ನಾಯಿ ಮುಂತಾದ ಪ್ರಾಣಿಗಳು ಬಹು ಬೇಗನೆ ಈ ಅಪಾಯಕ್ಕೆ ಒಳಗಾಗುತ್ತವೆ. ಆಹಾರ ಅನ್ನನಾಳದಲ್ಲಿ ನಿಲ್ಲಲು ಅನೇಕ ಕಾರಣಗಳುಂಟು. ಅವು ಪ್ರಾಣಿಗಳ ಆಹಾರ, ಆಹಾರಕ್ರಮ ಮುಂತಾದವುಗಳ ಮೇಲೆ ಅವಲಂಬಿತವಾಗಿವೆ.

## ಕುದುರೆ 
ಸಾಕುಪ್ರಾಣಿಗಳಲ್ಲೆಲ್ಲ ಕುದುರೆ ಈ ಬೇನೆಗೆ ಬಹಳ ಬೇಗ ಒಳಗಾಗುವುದು. ತನಗೆ ಇಷ್ಟವಾದ ಆಹಾರ ಸಿಕ್ಕಿದಾಗ ಕುದುರೆ ಅದನ್ನು ಗಬಗಬನೆ ತಿನ್ನುವುದು. ಹೀಗೆ ಅವಸರವಾಗಿ ತಿನ್ನುವಾಗ ಆಹಾರದ ತುತ್ತು ಉಂಡೆಯಾಗಿ ಅನ್ನನಾಳದಲ್ಲಿ ಅಡಚಿಕೊಳ್ಳವುದುಂಟು. ಆಗ ಆಹಾರ ಮುಂದೆ ಹೋಗದಂತೆ ನಿಲ್ಲುತ್ತದೆ. ಇದರಿಂದ ಅನ್ನನಾಳ ಬಂಧಿತವಾಗುವುದು. ಕುದುರೆ ಮರಿಗಳಲ್ಲಿ ಔಷಧಿಯ ದೊಡ್ಡ ಗುಳಿಗೆಗಳನ್ನು ಕೊಟ್ಟಾಗಲೂ ಈ ಪರಿಸ್ಥಿತಿ ಉಂಟಾಗುವುದು. ಒಮ್ಮೊಮ್ಮೆ ಅನ್ನನಾಳದಲ್ಲಿ ಉರಿಯೂತವಿದ್ದು, ಅದರಿಂದ ಅನ್ನನಾಳ ತನ್ನ ಸ್ವಭಾವಿಕ ಕ್ರಿಯೆಯನ್ನು ಮಾಡಲು ಅಸಮರ್ಥವಾಗುವುದು. ಅಂಥ ವೇಳೆಯಲ್ಲಿ ಈ ಗಂಟಲು ಬೇನೆ ಕಾಣಿಸಿಕೊಳ್ಳುವುದುಂಟು. ಗಂಟಲು ಕಟ್ಟಿದಾಗ ಕುದುರೆ ಆಹಾರ ತಿನ್ನುವುದನ್ನು ನಿಲ್ಲಿಸಿ ಕುತೂಹಲ ದೃಷ್ಟಿಯಿಂದ ಕಿವಿಗಳನ್ನು ಹಿಂದಕ್ಕೆ ಮುಂದಕ್ಕೆ ಅಲ್ಲಾಡಿಸುತ್ತ ಇರುವುದು. ನುಂಗಲು ಹವಣಿಸಿ ಅದು ಸಾಧ್ಯವಾಗದೆ ನರಳುವುದು ಜೊಲ್ಲು ವಿಪರೀತವಾಗುವುದು. ಬಾಯಿಯಲ್ಲಿ ಉಳಿದಿರುವ ಅರ್ಧಂಬರ್ಧ ಆಹಾರ ಹಾಗೂ ಜೊಲ್ಲು ಮೂಗಿನ ಮೂಲಕ ಹೊರಬರುವುದು. ಉಸಿರುಕಟ್ಟಿದಂತಾಗಿ ಕೆಮ್ಮುವುದು. ನುಲಿತದ ಇತರ ಲಕ್ಷಣಗಳನ್ನು ತೋರಿಸುವುದು. ಕುದುರೆ ಮರಿಯಲ್ಲಿ ಬಾಯಿಯ ಮೂಲಕ ಕುಡಿದ ಹಾಲು ಮೂಗಿನ ಮೂಲಕ ಹೊರಬರುವುದು. ಕಾಳುಗಳಿಂದ ಹಾಗೂ ಮೆದು ಆಹಾರ ಪದಾರ್ಥದಿಂದ ಅನ್ನನಾಳ ಬಂಧಿತವಾಗಿದ್ದರೆ ಬಾಯಿಯಲ್ಲಿ ಉತ್ಪತ್ತಿಯಾಗುವ ಲಾಲಾರಸದಿಂದ ಮುಂದೆ ಅಡಚಿದ ಆಹಾರವಸ್ತು ಕರಗಿ ಹೋಗುವುದು. ಈ ಅಡಚಣೆ ಕೆಲವು ಗಂಟೆಗಳೊಳಗಾಗಿ ಅಥವಾ ಒಂದೆರಡು ದಿವಸಗಳೊಳಗಾಗಿ ನಿವಾರಣೆಯಾಗುವುದು. ಉಸಿರಾಡುವಾಗ ಆಹಾರವಸ್ತುವಿನ ಕಣಗಳು ಪುಪ್ಪುಸಗಳನ್ನು ಸೇರುವುದರಿಂದ ನ್ಯೂಮೊನಿಯ ಬೇನೆ ಬರಬಹುದು. ಇಷ್ಟೆಲ್ಲ ಆದರೂ ಜೀವಭಯವಿರುವುದಿಲ್ಲ. ಕುದುರೆಗೆ ಹೆಚ್ಚಾಗಿ ನೀರು ಕುಡಿಯಲು ಬಿಡಬೇಕು. ಮುಂದೆ ಆಹಾರ ತಿನ್ನಲು ಬಿಡಬಾರದು. ವೇದನಾ ನಿವಾರಕಗಳನ್ನು ಕೊಡಬಹುದು.

## ಹಸು 
ಹಸುಗಳಲ್ಲಿ ಸಹ ಕುದುರೆಯಲ್ಲಿ ಆಗುವ ರೀತಿಯಲ್ಲಿ ಗಂಟಲು ಕಟ್ಟುವುದುಂಟು. ಕುದುರೆಗಳಂತೆಯೇ ಹಸುಗಳು ಕೂಡ ತಮಗೆ ಬೇಕಾದ ಆಹಾರ ಸಿಕ್ಕಿದರೆ ಗಬಗಬನೆ ತಿನ್ನುತ್ತವೆ. ಹೀಗಾಗಿ ಗಂಟಲು ಕಟ್ಟುತ್ತದೆ. ಆಲೂಗಡ್ಡೆ, ಜೋಳದ ದಿಂಡು, ಗೆಡ್ಡೆಗಳು, ಹಲಸು ಹಣ್ಣಿನ ಸೆವಾಲೆ, ಈರುಳ್ಳಿ, ಕೋಸು, ಮಾವಿನ ಓಟೆ, ತಾಟಿನುಂಗಿನ ಕಾಯಿ ಹಾಗೂ ಅಡುಗೆ ಮನೆಯಿಂದ ಹೊರಗೆ ಹಾಕಿದ ತರಕಾರಿ ಚೂರುಗಳು, ಕೆಟ್ಟುಹೋದ ತರಕಾರಿಗಳು, ಬೀದಿಯ ಬದಿಯಲ್ಲಿ ಸಿಗುವ ಇತರ ವಸ್ತುಗಳು ಇತ್ಯಾದಿ ಅನೇಕ ಪದಾರ್ಥಗಳನ್ನು ಹಸುಗಳು ತಿನ್ನುವುದರಿಂದ ಈ ಬೇನೆ ಉಂಟಾಗುವುದು. ಅನ್ನನಾಳಕ್ಕಿಂತ ದೊಡ್ಡದಾದ ಆಹಾರ ವಸ್ತುಗಳು ಬೇನೆ ಬರಲು ಪ್ರಮುಖ ಕಾರಣ. ಗಂಟಲು ಕಟ್ಟಿದ ಸ್ಥಿತಿಯಲ್ಲಿ ಕುದುರೆಯಲ್ಲಿ ಕಾಣಬರುವ ರೋಗಲಕ್ಷಣಗಳೇ ಹಸುವಿನಲ್ಲೆ ಕಾಣಬರುವುದು. ಅಲ್ಲದೇ ಹಸುಗಳಿಗೆ ಹೊಟ್ಟೆ ಊದುತ್ತದೆ. ಚಿಕಿತ್ಸೆಯ ಮೊದಲ ಹಂತವಾಗಿ ಈ ಹೊಟ್ಟೆಯೂತವನ್ನು ಇಳಿಸಬೇಕು. ಅನ್ನನಾಳದಲ್ಲಿ ಸಿಕ್ಕಿಹಾಕಿಕೊಂಡಿರುವ ಆಹಾರವನ್ನು ಹಾಗೆಯೇ ಮೇಲಕ್ಕೆ ಬರುವಂತೆ ನಿಧಾನವಾಗಿ ಮೇಲೆ ನೀವಿ ಅಡಚಿಕೊಂಡಿದ್ದ ಆಹಾರ ಬಾಯಿಗೆ ಬಂದ ಒಡನೆ ಹೊರಗೆ ತೆಗೆಯಬೇಕು. ಗಂಟಲಿನ ಮೂಲಕ ನಿಧಾನವಾಗಿ ಗಂಟಲನಳಿಕೆಯನ್ನು ಒಳಹೊಗಿಸಿ ಅಡಚಿರುವ ಆಹಾರವನ್ನು ನೂಕಬೇಕು. ಇದರಿಂದ ಕಟ್ಟಿಕೊಂಡಿದ್ದ ಅನ್ನನಾಳ ಸರಿಹೋಗುವುದು.

## ಇತರ ಪ್ರಾಣಿಗಳಲ್ಲಿ 
ಇತರ ಪ್ರಾಣಿಗಳಲ್ಲಿಯೂ ಸಹ ಇದೇ ರೀತಿಯ ಬೇನೆ ಕಂಡುಬರುವುದು. ನಾಯಿಗಳಲ್ಲಿ ಮೂಳೆ ತಿನ್ನುವುದರಿಂದ, ರಬ್ಬರ್‌ಚಂಡನ್ನು ನುಂಗುವುದರಿಂದ ಹಾಗೂ ಇತರ ಪದಾರ್ಥಗಳಿಂದ ಗಂಟಲು ಕಟ್ಟುವಿಕೆ ತೋರಿಬರುವುದು.

## ಉಲ್ಲೇಖಗಳು 
ವರ್ಗ:ಪ್ರಾಣಿ ರೋಗಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಆಟಿ ಕುಳಿತುಕೊಳ್ಳುವುದು

**ಆಟಿದ ಕುಳಿತುಕೊಳ್ಳುವುದು** ಸೌರಮಾನೊದ ನಾಲ್ಕನೆ ತಿಂಗಳು ಆಟಿಯಲ್ಲಿ ಈ ಕ್ರಮ ಆಚರಣೆ ಮಾಡಲಾಗುತ್ತದೆ.  ಉತ್ತರಾಯಣ ಕಳೆದು ದಕ್ಷಿಣಾಯನದ  ಈ ಆಟಿ ತಿಂಗಳಲ್ಲಿ ಜೋರು ಮಳೆ ಬರುತ್ತದೆ.  ಈ ಮಳೆಗೆ ಭೂಮಿ ಎಲ್ಲಾ ನೆನೆದು ತಂಪಾಗಿರುತ್ತದೆ.ಆ ಸಮಯದಲ್ಲಿ ನಂಬಿಕೆಗೆ ಅನುಸಾರವಾಗಿ ಕೆಲವು ಆಚರಣೆಗಳು ನಡೆಯುತ್ತದೆ.   
ಮದುವೆ ಆಗಿ ಗಂಡನ ಮನೆಗೆ ಬಂದ ಹೆಣ್ಣು ಸುರುವಿನ ಆಟಿ ತಿಂಗಳನ್ನು ತವರು ಮನೆಯಲ್ಲಿ ಕಳೆಯುವುದು ಹಿಂದಿನ ಕಾಲದ ಸಂಪ್ರದಾಯ ಇದನ್ನು **ಆಟಿ ಕುಳಿತುಕೊಳ್ಳುವುದು ** ಎಂದು ಹೇಳುತ್ತಾರೆ   
## ಹಿನ್ನೆಲೆ 
ಆಟಿ ತಿಂಗಳಿನಲ್ಲಿ ಹೊಸ ಮದುಮಗ ಮತ್ತು ಮದುಮಗಳು ದೈಹಿಕ ಸಂಪರ್ಕ ಮಾಡಬಾರದೆಂಬ  ನಂಬಿಕೆ. ಹಾಗಾಗಿ ಅವರನ್ನು ಬೇರ್ಪಡಿಸುವುವ ಸಲುವಾಗಿ ಈ ಸಂಪ್ರದಾಯವನ್ನು ಮಾಡಲಾಗಿದೆ
### ಆಟಿಯಲ್ಲಿ ಕರೆದುಕೊಂಡು ಹೋಗುವ ಕ್ರಮ 
ಹೊಸ ಮದುಮಗಳನ್ನು ಸುರುವಿನ ಆಟಿಗೆ  ತವರು ಮನೆಯವರು ಹೋಗಿ ಕರೆದು ಕೊಂಡು ಬರುವ ಕ್ರಮ. ಆಮೇಲೆ ಸ್ವಲ್ಪ ದಿವಸದ ನಂತರ ಗಂಡನ ಮನೆಯವರು ಬಂದು ಕರೆದುಕೊಂಡು ಹೋಗುತ್ತಾರೆ.  
## ಆಟಿ ಸಮ್ಮನ 
ಆಟಿ ಕುಳಿತುಕೊಳ್ಳಲು ಬಂದ ಮಗಳನ್ನು ಗಂಡನ ಮನೆಗೆ ಕರೆದುಕೊಂಡು ಹೋಗುಲು ಬಂದ ನೆಂಟರಿಗೆ ಜೋರಾಗಿ ಔತಣ ನಡೆಯುತ್ತದೆ. ತುಳುವಿನ ಕಬಿತೆಗಳಲ್ಲಿ ಹೀಗೊಂದು ಮಾತಿದೆ, **ಬರಾಂದಿ ಬಿನ್ನೆರ್ ಬತ್ತೆರ್ ಮಗ ಸೇಸೊ ಕೊರಾಂದಿ ಸಮ್ಮನೊ ಕೊರೊಡಾಂಡೆ**.

### ಆಟಿಯ ನಂಬಿಕೆಗಳು 
ಆಟಿಯಲ್ಲಿ ಹೆಣ್ಣು ಮಗಳು ಮೈನೆರೆದರೆ  ಅನಿಷ್ಠ ಎಂಬ  ನಂಬೊಲಿಕೆ ಇದೆ.  ಆಟಿಯಲ್ಲಿ ಮೈನರೆದ ಹುಡುಗಿಗೆ, ಅನಾರೋಗ್ಯ ಮಕ್ಕಳಿಗೆ, ಗೊಡ್ಡು ಹಸುವಿಗೆ, ಫಲಕೊಡದಿರುವ ತೆಂಗಿನ ಮರಕ್ಕೆ ಮತ್ತು ಸಂತತಿ ಆಗದಿರುವ ಹೆಂಗಸಿಗೆ ಆಟಿ ಕಳೆಂಜನಲ್ಲಿ ತಲೆಗೆ ನೀರು ಹಾಕಿಸಿ ಕಳೆಂಜನಿಗೆ ದಾನ ಕೊಟ್ಟರೆ ಆ ಅನಿಷ್ಠ ಕಳೆಯುತ್ತದೆ, ಮಕ್ಕಳಾಗುತ್ತದೆ, ಸಮೃದ್ದಿಯಾಗುತ್ತದೆ ಎಂಬ ನಂಬಿಕೆಗಳ ವಿಷಯ ತುಳುನಾಡಿನ ಆಟಿಕಳೆಂಜ ಪಾಡ್ದಾನದಲ್ಲಿ ಉಲ್ಲೇಖಿತವಾಗಿದೆ.

### ಆಟಿಯ ತುಳು ಗಾದೆಲು 
# ಆಟಿ ಅಡೋಣ್ತ್ ಪೋಪುಂಡು, ಸೋಣೊ ಸೋಡೋಣ್ತ್ ಪೋಪುಂಡು.[ಆಟಿತಿಂಗಳು ನಿಧಾನವಾಗಿ/ಅಲುಗಿಕೊಂಡು ಹೋಗುತ್ತದೆ.  ಸೋಣ ತಿಂಗಳು ಬೇಗನೆ/ತೋಡಿಕೊಂಡು ಹೋಗುತ್ತದೆ]
# ಆಟಿಗೊರ ಸೋಣೊಗೊರ [ಆಷಾಢಕ್ಕೊಮ್ಮೆ ಶ್ರಾವಣಕ್ಕೊಮ್ಮೆ]
# ಆಟಿಡ್ ಅಗೆಲ್ ಸೋಣೊಡ್ ಕೋಲ[ಆಟಿ ತಿಂಗಳಿನ ಅಗೆಲ್ ಎಂಬ ಆಚರಣೆ ಸೋಣ ತಿಂಗಳಿನಲ್ಲಾಗುವ ಕೋಲ ಎಂಬ   ಆರಾಧನೆ]
# ಆಟಿತಿಂಗೊಲುಡು ಒರ್ಲ ದಡ್ಡ್ ಇತ್ತಿನಾಯೆ ಪಿದಾಯಿ ಪೋವಾಯೆ [ಆಟಿ ತಿಂಗಳಿನಲ್ಲಿ (ಜೋರಾದ ಮಳೆಯ ಕಾರಣ)   ಒಂದ ಬಳ್ಳ ದಡ್ಡು ಭತ್ತ ಇದ್ದವನು ಮನೆ ಬಿಟ್ಟು ಹೊರ ಹೋಗಲಾರನು]
# ಆಟಿದ ದೊಂಬು ಆನೆದ ಬೆರಿ ಪುಡಾವು. [ಆಟಿಯ ಬಿಸಿಲಿಗೆ ಆನೆಯ ಬೆನ್ನೂ ಒಡೆದೀತು] 
# ಮಾಯಿಡ್ದ್ ಬುಕ್ಕೊ ಮರಿಯಾಲ, ಆಟಿಡ್ದ್ ಬುಕ್ಕೊ ಅರೆಗಾಲ [ಕುಂಭ(ಸೌರಮಾನದ ಹನ್ನೊಂದನೆಯ ತಿಂಗಳು) ಮಾಸದ ಅನಂತರ ಮಳೆಗಾಲ.ಕರ್ಕಟಕ ಮಾಸದ ಅನಂತರ ಬೇಸಗೆ ಕಾಲ]
#ಮಾಯಿಡ್ ಬರ್ಸ ಬತ್ತ್ಂಡ ಮಲೆ ಬುಲೆವು [ಕುಂಭ ಮಾಸದಲ್ಲಿ ಮಳೆ ಬಂದರೆ ಕಾಡು ಬೆಳೆದೀತು]
# ಆಟಿದ ಪೆಲಕಾಯಿ ನಂಜಿ ಮಗ ಅಮ್ಮೆ ಬತ್ತೆನೊ ತೂಲ ಮಗ[ ಆಷಾಡ ಮಾಸದ ಹಲಸಿನ ಹಣ್ಣು ತಿನ್ನುವುದಕ್ಕೆ ಯೋಗ್ಯವಲ್ಲ ತಿನ್ನುವಾಗ ಏನಾದರೂ ತಂದೆ ಬಂದು ಬಿಟ್ಟರೆ ಬೈಯುತ್ತಾರೆ ಅದಕ್ಕೆ ತಾಯಿ ಹಲಸಿನ ಹಣ್ಣು ಕೊಯ್ಯುವಾಗ ನೋಡಿಕೊಳ್ಳಲು ಮಕ್ಕಳಿಗೆ ಹೇಳುತ್ತಾಳೆ]

## ಉಲ್ಲೇಖಗಳು 
ವರ್ಗ:ತುಳು ಜಾನಪದ
ವರ್ಗ:ತುಳು ತಿಂಗಳು
ಕಾರ್ಗಿಲ್ ವಿಜಯ್ ದಿವಸ್

**ಕಾರ್ಗಿಲ್ ವಿಜಯ್ ದಿವಸ್** ಸ್ವತಂತ್ರ ಭಾರತದ ಎಲ್ಲಾ ದೇಶವಾಸಿಗಳಿಗೆ ಬಹಳ ಮುಖ್ಯವಾದ ದಿನವಾಗಿದೆ. ಈ ದಿನವನ್ನು ಭಾರತದಲ್ಲಿ ಪ್ರತಿ ವರ್ಷ ಜುಲೈ 26 ರಂದು ಆಚರಿಸಲಾಗುತ್ತದೆ. ಕಾರ್ಗಿಲ್ ವಿಜಯ್ ದಿವಸ್ ಸ್ವತಂತ್ರ ಭಾರತದ ಎಲ್ಲಾ ದೇಶವಾಸಿಗಳಿಗೆ ಬಹಳ ಮುಖ್ಯವಾದ ದಿನವಾಗಿದೆ.  ಈ ದಿನವನ್ನು ಭಾರತದಲ್ಲಿ ಪ್ರತಿ ವರ್ಷ ಜುಲೈ 26 ರಂದು ಆಚರಿಸಲಾಗುತ್ತದೆ.  ಈ ದಿನ, 1999 ರಲ್ಲಿ ಭಾರತ ಮತ್ತು ಪಾಕಿಸ್ತಾನದ ಸೇನೆಗಳ ನಡುವೆ ಕಾರ್ಗಿಲ್ ಯುದ್ಧ ನಡೆಯಿತು, ಇದು ಸುಮಾರು 60 ದಿನಗಳ ಕಾಲ ನಡೆಯಿತು ಮತ್ತು ಜುಲೈ 26 ರಂದು ಕೊನೆಗೊಂಡಿತು ಮತ್ತು ಅದರಲ್ಲಿ ಭಾರತವು ವಿಜಯಶಾಲಿಯಾಯಿತು.  ಕಾರ್ಗಿಲ್ ವಿಜಯ್ ದಿವಸ್ ಈ ದಿನವನ್ನು ಯುದ್ಧದಲ್ಲಿ ಹುತಾತ್ಮರಾದ ಭಾರತೀಯ ಸೈನಿಕರನ್ನು ಗೌರವಿಸಲು ಆಚರಿಸಲಾಗುತ್ತದೆ.[1]

1971ರ ಭಾರತ-ಪಾಕ್ ಯುದ್ಧದ ನಂತರವೂ ಹಲವು ದಿನಗಳ ಕಾಲ ಸೇನಾ ಘರ್ಷಣೆಗಳು ನಡೆಯುತ್ತಲೇ ಇತ್ತು.  ಇತಿಹಾಸದ ಪ್ರಕಾರ, ಎರಡೂ ದೇಶಗಳ ಪರಮಾಣು ಪರೀಕ್ಷೆಯಿಂದಾಗಿ ಉದ್ವಿಗ್ನತೆ ಮತ್ತಷ್ಟು ಹೆಚ್ಚಾಗಿದೆ.  ಪರಿಸ್ಥಿತಿಯನ್ನು ಶಾಂತಗೊಳಿಸಲು, ಫೆಬ್ರವರಿ 1999 ರಲ್ಲಿ ಲಾಹೋರ್‌ನಲ್ಲಿ ಎರಡೂ ದೇಶಗಳು ಘೋಷಣೆಗೆ ಸಹಿ ಹಾಕಿದವು.  ಇದರಲ್ಲಿ ಕಾಶ್ಮೀರ ಸಮಸ್ಯೆಯನ್ನು ದ್ವಿಪಕ್ಷೀಯ ಮಾತುಕತೆಗಳ ಮೂಲಕ ಶಾಂತಿಯುತವಾಗಿ ಪರಿಹರಿಸಲಾಗುವುದು ಎಂದು ಭರವಸೆ ನೀಡಲಾಯಿತು, ಆದರೆ ಪಾಕಿಸ್ತಾನವು ತನ್ನ ಸೈನಿಕರು ಮತ್ತು ಪ್ಯಾರಾ-ಮಿಲಿಟರಿ ಪಡೆಗಳನ್ನು ನಿಯಂತ್ರಣ ರೇಖೆಯಾದ್ಯಂತ ರಹಸ್ಯವಾಗಿ ಕಳುಹಿಸಲು ಪ್ರಾರಂಭಿಸಿತು ಮತ್ತು ಈ ಒಳನುಸುಳುವಿಕೆಯನ್ನು "ಆಪರೇಷನ್ ಬದ್ರ್" ಎಂದು ಹೆಸರಿಸಲಾಯಿತು.  ಕಾಶ್ಮೀರ ಮತ್ತು ಲಡಾಖ್ ನಡುವಿನ ಸಂಪರ್ಕವನ್ನು ಮುರಿಯುವುದು ಮತ್ತು ಸಿಯಾಚಿನ್ ಹಿಮನದಿಯಿಂದ ಭಾರತೀಯ ಸೇನೆಯನ್ನು ತೆಗೆದುಹಾಕುವುದು ಇದರ ಮುಖ್ಯ ಉದ್ದೇಶವಾಗಿತ್ತು.  ಈ ಪ್ರದೇಶದಲ್ಲಿ ಯಾವುದೇ ರೀತಿಯ ಉದ್ವಿಗ್ನತೆ ಕಾಶ್ಮೀರ ಸಮಸ್ಯೆಯನ್ನು ಅಂತಾರಾಷ್ಟ್ರೀಯ ಸಮಸ್ಯೆಯಾಗಿಸಲು ಸಹಾಯ ಮಾಡುತ್ತದೆ ಎಂದು ಪಾಕಿಸ್ತಾನವೂ ನಂಬುತ್ತದೆ.[2]

ಆರಂಭದಲ್ಲಿ ಇದನ್ನು ಒಳನುಸುಳುವಿಕೆ ಎಂದು ಪರಿಗಣಿಸಲಾಗಿತ್ತು ಮತ್ತು ಕೆಲವೇ ದಿನಗಳಲ್ಲಿ ಅವರನ್ನು ಓಡಿಸಲಾಗುವುದು ಎಂದು ಹೇಳಲಾಗಿತ್ತು ಆದರೆ ಗಡಿ ನಿಯಂತ್ರಣ ರೇಖೆಯಲ್ಲಿ ಶೋಧದ ನಂತರ, ಈ ನುಸುಳುಕೋರರ ಯೋಜಿತ ತಂತ್ರವು ಬೆಳಕಿಗೆ ಬಂದಿತು, ಇದರಿಂದಾಗಿ ಭಾರತೀಯ ಸೇನೆಯು ದಾಳಿ ಎಂದು ಅರಿತುಕೊಂಡಿತು. ಬಹಳ ಚೆನ್ನಾಗಿ ಯೋಜಿಸಲಾಗಿದೆ.  ಇದರ ನಂತರ ಭಾರತ ಸರ್ಕಾರವು ಆಪರೇಷನ್ ವಿಜಯ್ ಎಂಬ ಹೆಸರಿನಲ್ಲಿ 2,00,000 ಸೈನಿಕರನ್ನು ಕಾರ್ಗಿಲ್ ಪ್ರದೇಶಕ್ಕೆ ಕಳುಹಿಸಿತು.  ಯುದ್ಧವು ಅಧಿಕೃತವಾಗಿ 26 ಜುಲೈ 1999 ರಂದು ಕೊನೆಗೊಂಡಿತು.  ಈ ಯುದ್ಧದ ಸಮಯದಲ್ಲಿ, 527 ಸೈನಿಕರು ತಮ್ಮ ಪ್ರಾಣವನ್ನು ತ್ಯಾಗ ಮಾಡಿದರು ಮತ್ತು ಸುಮಾರು 1400 ಜನರು ಗಾಯಗೊಂಡರು.[3]

**ತಲುಪುವುದು ಹೇಗೆ**

* ಹತ್ತಿರದ ವಿಮಾನ ನಿಲ್ದಾಣವೆಂದರೆ ಕುಶೋಕ್ ಬಕುಲಾ ರಿಂಪೋಚಿ ವಿಮಾನ ನಿಲ್ದಾಣ, ಇದು 269 ಕಿಮೀ ದೂರದಲ್ಲಿದೆ.
* ಹತ್ತಿರದ ಅನುಕೂಲಕರ ರೈಲು ನಿಲ್ದಾಣವೆಂದರೆ ಜಮ್ಮು ತಾವಿ, ಇದು 500 ಕಿಮೀ ದೂರದಲ್ಲಿದೆ.
* ಹತ್ತಿರದ ಪ್ರಮುಖ ನಗರವೆಂದರೆ ಕಾರ್ಗಿಲ್, ಇದು 53ಕಿಮೀ ದೂರದಲ್ಲಿದೆ.

**ಕಾರ್ಗಿಲ್ ವಿಜಯ್ ದಿವಸ್** ಯುದ್ಧದಲ್ಲಿ ಹುತಾತ್ಮರಾದ ಭಾರತೀಯ ಯೋಧರನ್ನು ಗೌರವಿಸಲು ಈ ದಿನವನ್ನು ಆಚರಿಸಲಾಗುತ್ತದೆ.

## ಉಲ್ಲೇಖಗಳು
ಆಟಿಯ ಅಗೆಲು

**ಆಟಿಯ ಅಗೆಲು**
## ಆಟಿ ತಿಂಗಳು
ಆಟಿ ತಿಂಗಳು ತುಳುನಾಡಿನವರಿಗೆ ತುಂಬಾ ಕಷ್ಟಕರವಾದ ಕಾಲವಾಗಿತ್ತು. ಆದರೆ ಕಾಲಘಟ್ಟ ಬದಲಾಗಿ ಬಡತನ, ರೋಗರುಜಿನಗಳು ಕಡಿಮೆಯಾಗಿ, ತುಳುನಾಡು ಈಗ ತುಂಬಾ ಬದಲಾಗಿದೆ. ಆದರೂ ಹಿರಿಯೆರು ಪ್ರಾರಂಭಿಸಿದ ಆಟಿ ತಿಂಗಳ ಕೆಲವು ಕ್ರಮಗಳು ಈಗ ಕೂಡಾ ತುಳುಜನರು ಪಾಲನೆ ಮಾಡುತ್ತಾ ಇದ್ದಾರೆ. ಅದರಲ್ಲಿ ಒಂದು ಆಟಿಯ ಅಗೆಲು. ಅಂದರೆ ಸತ್ತವರಿಗೆ ಬಡಿಸುವ ಒಂದು ಕ್ರಮ.

## ಅಗೆಲು ಅಂದರೇನು 
ಗತಿಸಿ ಹೋದ  ಕುಟುಂಬದ ಹಿರಿಯ ಆತ್ಮಗಳನ್ನು ನೆನಪಿಸಿಕೊಳ್ಳುವ ಮತ್ತು ಅವರನ್ನು ಸಂತೋಷ ಪಡಿಸುವ ಒಂದು ಹಬ್ಬ. ತುಳುನಾಡಿನ ಪ್ರತಿಯೊಂದು ಕುಟುಂಬದಲ್ಲಿ  ಕುಟುಂಬದಲ್ಲಿ  ಸತ್ತು ಹೋದ ಹಿರಿಯ ಕುಟುಂಬದ ಸದಸ್ಯರಿಗೆ 16 ಬಾಳೆಯ ಎಲೆಯ ಮೇಲೆ ಅನ್ನ, ಪಲ್ಯ, ಕೊಲ್ಲತರು  ಮೀನಿನ ಸಾರು, ಕೋಳಿಯ ಪದಾರ್ಥಗಳನ್ನು ಮಾಡಿ ಬಡಿಸುವ ಒಂದು ಕ್ರಮ.  ತುಳುವಿನಲ್ಲಿ  ಅಗೆಲು ಬಡಿಸುವುದಕ್ಕೆ,  ಇಡೆ ಬಲಸುನೆ, ಪಸಾರ್ನೆ/ಪಸರ್ನೆ ಬಲಸುನೆ ಅಂತಾ ಕೂಡಾ ಕರೆಯುತ್ತಾರೆ.

## ಸತ್ತವರಿಗೆ ಆಟಿಯ  ಪರ್ವ/  ಆಟಿಯಲ್ಲಿ ಸತ್ತವರಿಗೆ ಬಡಿಸುವ  ಕ್ರಮ
ಆಟಿಯಲ್ಲಿ  ಸತ್ತವರಿಗೆ ಬಡಿಸಲು,  ಮೊದಲಾಗಿ ಒಂದು ಕೋಳಿಯನ್ನು  ಕೊಂದು ಪದಾರ್ಥ ಮಾಡಬೇಕು. ಒಂದು ಸೇರಿನ  ಅಕ್ಕಿಯ ಅನ್ನ ಮಾಡಬೇಕು.ಒಣ ಕೊಲ್ಲತರು ಮೀನಿನ ಗಸಿ ಮಾಡಬೇಕು. ಆ ಮೇಲೆ  ಹದಿನಾಲ್ಕು ಬಾಳೆಯ ಎಲೆಯನ್ನು ಹಾಕಬೇಕು,  ನಡುವೆ ಒಂದು ಮಣೆ ಇಟ್ಟು ಅದರ ಮೇಲೆ ಒಂದು ಚೆಂಬು ನೀರು ಇಟ್ಟು, ಶುದ್ಧವಾದ ಬಿಳಿಯ ವಿಸ್ತೀರ್ಣ ಇಡುತ್ತಾರೆ. ಆ ಮೇಲೆ ಬಾಳೆಯ ಎಲೆಯನ್ನು ಹಾಕಿ ಮಾಡಿದ ಆಹಾರವನ್ನು ಬಡಿಸಬೇಕು,  ಮೊದಲಾಗಿ ಒಣ ಮೀನಿನ ಗಸಿಯನ್ನು ಎಲೆಯ ತುದಿಯಲ್ಲಿ ಬಡಿಸಬೇಕು ಆ ಬಳಿಕ ಕೋಳಿಯ ಪದಾರ್ಥಗಳನ್ನು ಬಡಿಸಬೇಕು.  ಅಲ್ಲದೆ ಒಂದು ಲೋಟದಲ್ಲಿ ಸ್ವಲ್ಪ ಪ್ರಮಾಣದಲ್ಲಿ ಮಧ್ಯ ಕೂಡಾ ಇಡುತ್ತಾರೆ. ಆಮೇಲೆ ವೀಳ್ಯದೆಲೆ  ಇಟ್ಟು. ಬಾಗಿಲು ಎಳೆದು, ಎಲ್ಲರೂ ಹೊರಗೆ ಹೋಗಬೇಕು. ಸ್ವಲ್ಪ ಸಮಯದ ನಂತರ ಒಳಗೆ ಹೋಗಿ, ಮಣೆಯಲ್ಲಿ ಇಟ್ಟ ನೀರನ್ನು ಹೊರಗೆ ತಂದು ಚೆಲ್ಲಬೇಕು. ಮತ್ತೆ, ಅಕ್ಕಿಯನ್ನು ಹಾರಿಸಬೇಕು. ಮತ್ತೆ ಕುಟುಂಬದ ಹಿರಿಯ ಆತ್ಮಗಳಿಗೆ ಕೈ ಮುಗಿದು, ಇದು  ಆಟಿಯ ಪರ್ವ  ಹಾಗಾಗಿ  ಈ  ಸಮಯದಲ್ಲಿ ನಿಮಗೆ ನಾವು ಬಡಿಸಿದ ಅಗೆಲು, ಇದನ್ನು  ಸಂತೋಷದಿಂದ ಸ್ವೀಕರಿಸಿ ಬೇರೆ ಎಲ್ಲಿಗೂ ಹೋಗದೆ ಇಲ್ಲಿಯೇ ಇದ್ದು ಬಿಡಿ ಎಂದು ಕುಟುಂಬದ ಎಲ್ಲರೂ ಸೇರಿ ಪ್ರಾರ್ಥಿಸುತ್ತಾರೆ.

## ಆಶಯ
ಸತ್ತು ಹೋದ ಹಿರಿಯರನ್ನು ನೆನಪಿಸಿ, ಅವರ ಆದರ್ಶಗಳನ್ನು ಪಾಲಿಸಿಕೊಂಡು ಮುಂದಿನ ಜನಾಂಗವು ಸಂತೋಷದಿಂದ ಬದುಕಲಿ ಎನ್ನುವ ಆಶಯ ತುಳುನಾಡಿನ ಹಿರಿಯರದ್ದು ಇರಬಹುದು.

## ಉಲ್ಲೇಖಗಳು 
ವರ್ಗ:ತುಳುವರ ಆಟಿ ತಿಂಗಳು ಸ್ಪರ್ಧೆಯ ಲೇಖನ
ವರ್ಗ:ತುಳುನಾಡಿನ ಸಂಸ್ಕೃತಿ
ಅಗೆಲು

**ಅಗೆಲು**
ಅಸುರಕ್ರಿಯದಲ್ಲಿ  ಅತ್ಯಂತ ಸಾಮಾನ್ಯ ಚಟುವಟಿಕೆಗಳಲ್ಲಿ ಅಗೆಲು ಕೂಡಾ ಒಂದಾಗಿದೆ. ಮನುಷ್ಯರು,  ತಾವು ನಂಬಿದ ದೈವಗಳಿಗೆ ಅಥಾವೋ ಪ್ರೇತಾತ್ಮಗಳಿಗೆ ಬಾಳೆ ಎಲೆಯಲ್ಲಿ ಸಮರ್ಪಿಸುವ ನೈವೇದ್ಯ ಇದು. ಅಲ್ಲದೆ, ಗುರು ಹಿರಿಯರನ್ನು ನೆನಪಿಸಿಕೊಳ್ಳುವ ಒಂದು ರೀತಿಯಲ್ಲಿ ಅವರನ್ನು ಸಂತೋಷ ಪಡಿಸುವ ಒಂದು ಹಬ್ಬ.

## ಅಗೆಲಿನ ಕ್ರಮಗಳು
ಅಗೆಲು  ಒಂದು ಸಣ್ಣ ಸಮಾರಂಭವಾಗಿದೆ, ಅದರಲ್ಲಿ ಅನ್ನ, ಕೋಳಿ ಮತ್ತು ಮೀನು ಪದಾರ್ಥಗಳನ್ನು ಬಡಿಸಲು ಬಾಳೆ ಎಲೆಗಳನ್ನು ಬಳಸುತ್ತಾರೆ. ಕುಟುಂಬದ ಸದಸ್ಯರು ಒಟ್ಟಾಗಿ ದೈವದ ಸೇವೆಗಳನ್ನು ಮಾಡುತ್ತಾರೆ.
ಭೂತಾರಧಾನೆಯಲ್ಲಿ ಅಗೆಲಿನ ನೈವೇದ್ಯ ಬಹಳ ಮುಖ್ಯ. ಕೋಲ ಕೊಡಲು ಆಗದಿದ್ದರೂ ಅಗೆಲು ಕೊಡಲೇ ಬೇಕು. ಮತ್ತು ಅದನ್ನು ಯಾರೂ ಕೊಡದೆ ಇರಲಾರರು. ಇದರಲ್ಲಿ ಕೋಳಿಯ ಊಟ ಇದ್ಧೇ ಇರುತ್ತದೆ.
ತುಳುವರ ಬೇಸ ಮಾಸದಲ್ಲಿ ಅಂದರೆ ವೈಶಾಕ ತಿಂಗಳಲ್ಲಿ ಭ್ಯರವ ದೈವರಿಗೆ ಅಗೆಲು ಹಾಕುವುದು.
ತುಳುವರ ಕಾರ್ತೇಲು ಮಾಸದಲ್ಲಿ ಅಂದರೆ ಜೇಸ್ಥ ತಿಂಗಳಲ್ಲಿ ಕಲ್ಲುಟ್ಟಿ ದೈವರಿಗೆ ಅಗೆಲು ಹಾಕುವುದು.
ಹಾಗೆಯೇ ಆಶಾಢ ತಿಂಗಳಲ್ಲಿ ಗುಳಿಗನಿಗೆ ಅಗೆಲನ್ನು ಅರ್ಪಿಸುತ್ತಾರೆ.

## ಅಗೆಲಿನ ವಿಶೇಷತೆ
ಅಗೆಲಿನಲ್ಲಿ  ದೈವಗಳಿಗೆ ಮತ್ತು ಸತ್ತವರಿಗೆ ಮಾಡುವ ವಿಶೇಷ ಕೊಡುಗೆಯಾಗಿದೆ. ಅನ್ನ, ಸಾರು, ಪಲ್ಯ, ಮೀನು ಸಾರು, ಅಕ್ಕಿ ಪುಡಿ, ರೊಟ್ಟಿ, ಕೋಳಿ, ಪದಾರ್ಥ ಹೀಗೆ ವಿವಿಧ ಖಾದ್ಯಗಳನ್ನು ತಯಾರಿಸಿ ಅಗೆಲು ಬಡಿಸುತ್ತಾರೆ.

## ವಿಧಗಳು 
ದೈವಗಳಿಗೆ ಅಗೆಲು ಬಡಿಸುವುದು,

ಹದಿನಾರು ಅಗೆಲು ಬಡಿಸುವುದು,

ಆಟಿಯ ಅಥಾವೊ ಆಶಾಢದಲ್ಲಿ ಅಗೆಲು ಬಡಿಸುವುದು,

ಜೈನರ ಅಗೆಲು ಬಡಿಸುವುದು,

ಹದಿನಾರಕ್ಕೆ  ಸೇರಿಸುವುದು.

## ಕಲ್ಲಿಗೆ ಬಡಿಸುವುದು 
ಕಲ್ಲಿಗೆ ಅರ್ಪಣೆ - ಪ್ರತಿ  ದೈವಗಳು ನೆಲೆಯಾಗುವುದು ಕಲ್ಲಿನಲ್ಲಿ. ಹಾಗಾಗಿ ಕಲ್ಲಿಗೆ ಬಲಿ ಕೊಡುವ ಪದ್ಧತಿ ಪ್ರಾಚೀನ ಕಾಲದಿಂದಲೂ ನಡೆದುಕೊಂಡು ಬಂದಿದೆ ಎಂದು ಹೇಳಲಾಗುತ್ತದೆ. ಕಲ್ಲು ಹಾಕದವರು ಅಂದರೆ ಕಲ್ಲಿನಲ್ಲಿ ದೈವವನ್ನು ಪೂಜಿಸದವರು, ದೈವ ಇರುವ ಕೋಣೆಗಳಲ್ಲಿ ಸೇವೆ ಸಲ್ಲಿಸುತ್ತಾರೆ.

## ಗಾದೆ ಮಾತುಗಳು 
* ಆಟಿಯಲ್ಲಿ ಅಗೆಲು ಸೋಣದಲ್ಲಿ ಕೋಲ.
* ಸೋಣದಲ್ಲಿ ದೀಪ
* ಆಟಿಯಲ್ಲಿ ಆಟಿ ಕಲೆಂಜೆ, ಸೋಣದಲ್ಲಿ ಸೋಣದ ಜೋಗಿ

## ಉಲ್ಲೇಖಗಳು
ವರ್ಗ:ತುಳುವರ ಆಟಿ ತಿಂಗಳು ಸ್ಪರ್ಧೆಯ ಲೇಖನ
ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ಸಂಸ್ಕೃತಿ
ಹೆಬ್ಬಾರ್

ತುಳುನಾಡಿನಲ್ಲಿರುವ ಹೆಬ್ಬಾರ್‌ಗಳು ಭಾರತದ ಕರ್ನಾಟಕದ ತುಳು ಮಾತನಾಡುವ ಬ್ರಾಹ್ಮಣ ಸಮುದಾಯವಾಗಿದೆ. "ಹೆಬ್ಬಾರ್" ಎಂಬ ಹೆಸರು ಕನ್ನಡದಿಂದ ಬಂದಿದೆ. "ಹೆಬ್ಬು" ಎಂದರೆ ಹಿರಿದು ಅಥವಾ ದೊಡ್ಡದು  ಹಾಗೂ "ಹಾರುವ" ಎಂದರೆ ಬ್ರಾಹ್ಮಣ ಎಂದರ್ಥ.

ತುಳುವ ಹೆಬ್ಬಾರ್ ಸಮುದಾಯವು ಮೂಲತಃ ಕರ್ನಾಟಕದ ದಕ್ಷಿಣ ಕನ್ನಡ ಜಿಲ್ಲೆಯ ಪುತ್ತೂರಿನವರು . ಅವರ ಮಾತೃಭಾಷೆ ತುಳು, ಇದು ಭಾರತದ ದ್ರಾವಿಡ ಭಾಷೆಗಳಲ್ಲಿ ಒಂದಾಗಿದೆ. ಈ ತುಳು-ಮಾತನಾಡುವ ಬ್ರಾಹ್ಮಣ ಸಮುದಾಯದ ಜನರು ವೈದ್ಯಕೀಯ, ಎಂಜಿನಿಯರಿಂಗ್, ಕಾನೂನು ಮತ್ತು ಹಣಕಾಸು ಕ್ಷೇತ್ರದಲ್ಲಿ ಸಾಕಷ್ಟು ಪ್ರಾತಿನಿಧ್ಯ ಮತ್ತು ಗಮನಾರ್ಹ ಕೆಲಸಗಳನ್ನು ಹೊಂದಿದ್ದಾರೆ. ಅವರು ಸ್ಥಾನಿಕ ಬ್ರಾಹ್ಮಣರಿಗೆ ನಿಕಟ ಸಂಬಂಧ ಹೊಂದಿದ್ದಾರೆ.

ಈ ಹೆಬ್ಬಾರ್‌ಗಳು ಪಟೇಲರಂತೆ (ಗ್ರಾಮ ಅಧಿಕಾರಿಗಳು, ಮಂತ್ರಿಗಳು, ಹಣಕಾಸು ಸಲಹೆಗಾರರು) ಕಾರ್ಯನಿರ್ವಹಿಸುತ್ತಿದ್ದು, ಅವರಲ್ಲಿ ಅನೇಕರು ಕೇರಳ ಮತ್ತು ಕರ್ನಾಟಕದ ದೇವಾಲಯಗಳಲ್ಲಿ ಪೂಜೆ ಸಲ್ಲಿಸುತ್ತಾರೆ. ಅವರಲ್ಲಿ ಕೆಲವರು ಕೃಷಿ ಉದ್ಯಮದಲ್ಲಿ ತೊಡಗಿಸಿಕೊಂಡಿದ್ದಾರೆ. ಕೆಲವರು 'ವಿಷ ವೈದ್ಯ' (ಹಾವು ಕಡಿತದ ಚಿಕಿತ್ಸೆ)ರೂ ಆಗಿದ್ದಾರೆ. ಕೆಲವು ಕುಟುಂಬಗಳು ಆಯುರ್ವೇದ ಔಷಧಿಯನ್ನು ಅಭ್ಯಾಸ ಮಾಡುತ್ತಿವೆ. ಅವರಲ್ಲಿ ಕೆಲವರು ದೇವಸ್ಥಾನಗಳಲ್ಲಿ ತಲೆಯ ಮೇಲೆ ದೇವರನ್ನು ಹೊತ್ತುಕೊಂಡು ನರ್ತಿಸುತ್ತಾರೆ. 

ಕೆಲವು ಹೆಬ್ಬಾರ್ ಕುಟುಂಬಗಳು  ರಾಜಮನೆತನಕ್ಕೆ ಸೇರಿದವರಾಗಿದ್ದಾರೆ. ಅವರು ಔಪಚಾರಿಕವಾಗಿ ರಾಜರು ಮತ್ತು ಸ್ಥಳೀಯ ಆಡಳಿತಗಾರರಾಗಿದ್ದರು.

ವರ್ಗ:ಜಾತಿಗಳು
ವರ್ಗ:ತುಳು ನಾಡು
ವರ್ಗ:ತುಳು ಜನಗಳು
ವರ್ಗ:ದಕ್ಷಿಣ ಕನ್ನಡದ ಜನಗಳು
ಆಟಿ ಹುಣ್ಣಿಮೆ

## ಆಟಿ ತಿಂಗಳು
ಆಟಿ ತಿಂಗಳು ತುಳುನಾಡಿನವರಿಗೆ ತುಂಬಾ ಕಷ್ಟಕರವಾದ ಕಾಲವಾಗಿತ್ತು. ಆದರೆ ಕಾಲಘಟ್ಟ ಬದಲಾಗಿ ಬಡತನ, ರೋಗರುಜಿನಗಳು ಕಡಿಮೆಯಾಗಿ, ತುಳುನಾಡು ಈಗ ತುಂಬಾ ಬದಲಾಗಿದೆ. ಆದರೂ ಹಿರಿಯೆರು ಪ್ರಾರಂಭಿಸಿದ ಆಟಿ ತಿಂಗಳ ಕೆಲವು ಕ್ರಮಗಳು ಈಗ ಕೂಡಾ ತುಳುಜನರು ಪಾಲನೆ ಮಾಡುತ್ತಾ ಇದ್ದಾರೆ.

## ಆಟಿ ಹುಣ್ಣಿಮೆ
ತುಳುವರು ಆಟಿಯ ಅಮವಾಸ್ಸ್ಯೆಗೆ ಹಾಲೆ ಮರದ ಕೆತ್ತೆಯ ಕಶಾಯ  ಕುಡಿಯುತ್ತಾರೆ, ಈಶ್ವರ ದೇವಸ್ಥಾನದಲ್ಲಿ ತೀರ್ಥ ಸ್ನಾನ ಮಾಡುತ್ತಾರೆ.ನಾಗರ ಪಂಚಮಿ ಬಂದಾಗ ನಾಗನಿಗೆ ತನು(ಹಾಲು) ಹಾಕುತ್ತಾರೆ, ಹಾಗೆಯೇ ಆಟಿ ಹುಣ್ಣಿಮೆಗೆ ತಡ್ಯ ಪುಡ್ಯಾಡುನು ಅಥಾವಾ ಹೊಸ್ತಿಲು ಪೂಜೆ ಮಾಡುತ್ತಾರೆ.

## ಹುರುಳಿ ಯ ಹೂವು ಅತೀ ಮುಖ್ಯವಾದ ವಸ್ತು
ಹುರುಳಿಯನ್ನು ನೀರಿನಲ್ಲಿ ಹಾಕಿ ಅದನ್ನು ಸ್ವಲ್ಪ ಸಮಯ ನೀರಿನಲ್ಲಿ ಇಟ್ಟು ಆ ಬಳಿಕ ಅದನ್ನು ಮಣ್ಣಿನಲ್ಲಿ ಹಾಕಿ ಅದಕ್ಕೆ ಮಣ್ಣಿನ ಮಡಕೆಯೊಂದನ್ನು ಮುಚ್ಚಿ ಇಟ್ಟು, ಆಟಿ ಹುಣ್ಣಿಮೆಯಲ್ಲಿ ಅದನ್ನು ತೆಗೆದು ನೋಡಿದರೆ ಹಳದಿ ಬಣ್ಣದ ಸೊಗಸಾದ ಹುರುಳಿಯ ಹೂವುಗಳು ಆಟಿ ಹುಣ್ಣಿಮೆಯ ಹೊಸ್ತಿಲು ಪೂಜೆಗೆ ಸಿದ್ಧವಾಗಿರುತ್ತದೆ.

## ಆಟಿ ಹುಣ್ಣಿಮೆಯ ತಡ್ಯ ಪುಡ್ಯಾಡುನು ಅಥಾವ ಹೊಸ್ತಿಲು ಬರೆಯುವ ಕ್ರಮ
ತಡ್ಯ ಪುಡ್ಯಾಡುನು ಅಥಾವ ಹೊಸ್ತಿಲು ಪೂಜೆ ಅನ್ನುವುದು ತುಳುನಾಡಿನ ಆಟಿಯ ಹುಣ‍್ಣಿಮೆಯಲ್ಲಿ ಬರುವ ಅತೀ ಮುಖ್ಯವಾದ ಒಂದು ಆಚರಣೆ. ಹೊಸ್ತಿಲನ್ನು ಚೆನ್ನಾಗಿ ತೊಳೆದು, ಜೇಡಿ ಮಣ್ಣಿನಲ್ಲಿ ಹೊರಗೆ, ಒಳಗೆ ಸುಂದರವಾದ ರೇಖೆಯಲ್ಲಿ ರಂಗೋಲಿ ಬರೆಯುತ್ತಾರೆ. ಇದಕ್ಕೆ ಹೊಸ್ತಿಲು ಬರೆಯುದು ಎಂದೂ ಹೇಳುತ್ತಾರೆ.

## ಆಟಿ ಹುಣ್ಣಿಮೆಯ ತಡ್ಯ ಪುಡ್ಯಾಡುನು ಅಥಾವ ಹೊಸ್ತಿಲು ಪೂಜೆಯ ಕ್ರಮ
ಹೊಸ್ತಿಲು ಬರೆದ ನಂತರ,  ಸಿಧ್ಧವಾದ ಹುರುಳಿಯ ಹೂವನ್ನು ಎರಡೂ ಬದಿಯಲ್ಲಿ ಇಟ್ಟು ಅಲಂಕಾರ ಮಾಡುತ್ತಾರೆ. ಅಶ್ತು ಮಾತ್ರವಲ್ಲದೆ  ಹಲಸಿನ ಬೀಜವನ್ನು ಬೇಯಿಸಿ, ಅವುಗಳನ್ನು ಹೊಸ್ತಿಲಿನ ಎರಡೂ ಬದಿಯಲ್ಲಿ ಇಟ್ಟು  ಅದರ ಜೊತೆಗೆ ನೀರನ್ನು ಇಟ್ಟು ಹೊಸ್ತಿಲು ಪೂಜೆ ಮಾಡುತ್ತಾರೆ.

## ಉಲ್ಲೇಖಗಳು
ವರ್ಗ:ತುಳುವರ ಆಟಿ ತಿಂಗಳು ಸ್ಪರ್ಧೆಯ ಲೇಖನ
ವರ್ಗ:ತುಳುನಾಡಿನ ಸಂಸ್ಕೃತಿ
ಲೈಂಗಿಕ ಹತಾಶೆ

ಅತಿಯಾದ ಲೈಂಗಿಕತೆಯನ್ನು ನಿರೀಕ್ಷಿಸಿ ಅದನ್ನು ಹೊಂದಲು ಸಾಧ್ಯವಾಗದಿದ್ದಾಗ **ಲೈಂಗಿಕ ಹತಾಶೆ** ಉಂಟಾಗುತ್ತದೆ. ಇದು ದೈಹಿಕ, ಮಾನಸಿಕ, ಭಾವನಾತ್ಮಕ, ಸಾಮಾಜಿಕ, ಆರ್ಥಿಕ, ಧಾರ್ಮಿಕ ಅಥವಾ ಆಧ್ಯಾತ್ಮಿಕ ಅಡೆತಡೆಗಳಿಂದ ಉಂಟಾಗಬಹುದು. ಅನೋರ್ಗಾಸ್ಮಿಯಾ, ಅನಾಫ್ರೋಡಿಸಿಯಾ, ಅಕಾಲಿಕ ಸ್ಖಲನ, ತಡವಾದ ಸ್ಖಲನ  ಅಥವಾ ತುಣ್ಣಿ ನಿಮಿರದಿರುವ ಸಮಸ್ಯೆಗಳಿಂದ ಲೈಂಗಿಕ ಸಂಭೋಗದ ಸಮಯದಲ್ಲಿ ಅಸಮಾಧಾನವನ್ನು ಹೊಂದಬಹುದು.   ಪಾಲುದಾರರ ನಡುವಿನ ಕಾಮಾಸಕ್ತಿಯಲ್ಲಿ ಅಸಾಮರಸ್ಯದ ಭಾವನೆ ಅಥವಾ ವ್ಯತ್ಯಾಸವೂ ಒಳಗೊಂಡಿರಬಹುದು.   

ಲೈಂಗಿಕ ಹತಾಶೆಯೊಂದಿಗೆ ವ್ಯವಹರಿಸುವ ಐತಿಹಾಸಿಕ ವಿಧಾನಗಳು ಉಪವಾಸ ಮತ್ತು ಅನಾಫ್ರೋಡಿಸಿಯಾಕ್ಸ್ (ಆಹಾರ ಪೂರಕಗಳು)  ಅಥವಾ ಆಂಟಾಫ್ರೋಡಿಸಿಯಾಕ್ಸ್ (ಔಷಧೀಯ ಪೂರಕಗಳು) ನಂತಹ ಕಾಮಾಸಕ್ತಿ ನಿರೋಧಕಗಳನ್ನು ತೆಗೆದುಕೊಳ್ಳುವುದನ್ನು ಒಳಗೊಂಡಿವೆ.  ಇದು ಲೈಂಗಿಕವಾಗಿ ಸಕ್ರಿಯವಾಗಿರುವ, ಹೆಚ್ಚು ಲೈಂಗಿಕಾಸಕ್ತಿ ಹೊಂದಿರುವ  ಜನರ ಮೇಲೆ ಪರಿಣಾಮ ಬೀರಬಹುದು.  ಹದಿಹರೆಯದವರಾಗಿ ಪ್ರೌಢಾವಸ್ಥೆಯ ಮೂಲಕ ಹೋಗುವಾಗ ಇದು ಯೌವನದಾದ್ಯಂತ ಬೆಳವಣಿಗೆಯ ನೈಸರ್ಗಿಕ ಹಂತವಾಗಿದೆ. 

ಏಕಾಂಗಿ ಲೈಂಗಿಕತೆ, ಧ್ಯಾನ, ವ್ಯಾಯಾಮ, ಹೊಸ ಭಂಗಿಗಳನ್ನುತಿಳಿದುಕೊಳ್ಳುವುದು, ಲೈಂಗಿಕ ಹತಾಶೆಗಳ ಬಗ್ಗೆ ತಮ್ಮ ಸಂಗಾತಿಯೊಂದಿಗೆ ಮನಸ್ಸು ಬಿಚ್ಚಿ ಮಾತನಾಡುವುದು ಮತ್ತು ಲೈಂಗಿಕ ಚಿಕಿತ್ಸಕರಿಂದ ವೃತ್ತಿಪರ ಸಹಾಯವನ್ನು ಪಡೆಯುವ ಮೂಲಕ ಲೈಂಗಿಕ ಹತಾಶೆಗಳನ್ನು ಮೀರುವ ಸಾಧ್ಯತೆಗಳಿವೆ.

## ಹದಿಹರೆಯದವರು 
ಸಾಮಾಜಿಕ ನಿರೀಕ್ಷೆಗಳು, ಹಾರ್ಮೋನುಗಳ ಬದಲಾವಣೆಗಳು ಮತ್ತು ಸಂಬಂಧಗಳನ್ನು ಅರ್ಥ ಮಾಡಿಕೊಳ್ಳುವ  ಸಂಕೀರ್ಣತೆಗಳು ಸೇರಿದಂತೆ ವಿವಿಧ ಅಂಶಗಳಿಂದಾಗಿ ಹದಿಹರೆಯದವರು ಲೈಂಗಿಕ ಹತಾಶೆಯನ್ನು ಅನುಭವಿಸುವ ಸಾಧ್ಯತೆಗಳಿವೆ.

## ಋತುಬಂಧ 
ಋತುಬಂಧದ ಸಮಯದಲ್ಲಿ ಸ್ತ್ರೀಯರಲ್ಲಿ ಲೈಂಗಿಕ ಬಯಕೆ ಮತ್ತು ಚಟುವಟಿಕೆ ಕಡಿಮೆಯಾಗುತ್ತದೆ. ಆದರೂ ಅನೇಕ ಹಿರಿಯ ನಾಗರಿಕರಿಗೆ ಲೈಂಗಿಕ ಕ್ರಿಯೆಯನ್ನು ಕುರಿತ ಆಸಕ್ತಿ ಬತ್ತಿರುವುದಿಲ್ಲ. ೫೦ ಅಥವಾ ಅದಕ್ಕಿಂತ ಹೆಚ್ಚಿನ ವಯಸ್ಸಿನ ದಂಪತಿಗಳು ಇತರ ರೂಪಗಳಿಗಿಂತ ಸಾಂಪ್ರದಾಯಿಕ ಸಂಭೋಗಕ್ಕೆ ಒತ್ತು ನೀಡುವ ಮೂಲಕ ನಿರಂತರ ಲೈಂಗಿಕ ಪಾಲ್ಗೊಳ್ಳುವಿಕೆಯನ್ನು ನಿರೀಕ್ಷಿಸುತ್ತಾರೆ. ಆಗ ಪುರುಷರಲ್ಲಿ ಸ್ಖಲನ ಸಮಸ್ಯೆಗಳು ಮತ್ತು ಮಹಿಳೆಯರಲ್ಲಿ ಜನನಾಂಗದ ಉರಿಯೂತ ಮತ್ತು ಕ್ಷೀಣತೆಗಳಂತಹ ಸಾಮಾನ್ಯ ಲೈಂಗಿಕ ದೌರ್ಬಲ್ಯಗಳು ಸವಾಲುಗಳಾಗುತ್ತವೆ. ಈ ಬದಲಾವಣೆಗಳ ಬಗೆಗಿನ ಅರಿತಿಲ್ಲದಿರುವುದು ಸಂಗಾತಿಯೊಂದಿಗಿನ ಸಂವಹನಕ್ಕೆ ಅಡ್ಡಿಯಾಗಬಲ್ಲುದು ಮತ್ತು ಇದು ಲೈಂಗಿಕ ಹತಾಶೆ ಮತ್ತು ಕ್ರಮೇಣ ಆ ಸಂಗಾತಿಗಳ ನಡುವಣ ಸಂಭೋಗ ನಿಂತುಹೋಗಲು ಕಾರಣವಾಗಬಲ್ಲುದು. ಆದುದರಿಂದ ಇಂತಹ ಸಮಸ್ಯೆಗಳನ್ನು ಮನಸ್ಸು ಬಿಚ್ಚಿ ಮಾತನಾಡಿ ಪರಿಹರಿಸಿಕೊಳ್ಳುವುದು ಮುಖ್ಯವಾಗುತ್ತದೆ.

## ಇತರ ಗುಂಪುಗಳು 
### ಆಟಿಸಂ 
ಆಟಿಸಮ್ ಸ್ಪೆಕ್ಟ್ರಮ್ ಡಿಸಾರ್ಡರ್ (ಎಎಸ್‌ಡಿ) ಹೊಂದಿರುವ ಜನರು ಸಾಮಾಜಿಕ ಸಂವಹನ ತೊಂದರೆಗಳು ಮತ್ತು ಎಎಸ್‌ಡಿಗೆ ಸಂಬಂಧಿಸಿದ ಸಂವೇದನಾ ಸೂಕ್ಷ್ಮತೆಗಳಲ್ಲಿನ ಸವಾಲುಗಳಿಂದಾಗಿ ಇತರ ಜನರಿಗಿಂತ ಹೆಚ್ಚು ಲೈಂಗಿಕ ಹತಾಶೆಯನ್ನು ಎದುರಿಸಬಹುದು. ಈ ವ್ಯಕ್ತಿಗಳು ಸಾಮಾಜಿಕ ಸೂಚನೆಗಳನ್ನು ಅರ್ಥೈಸಿಕೊಳ್ಳಲು ಮತ್ತು ಅರ್ಥಪೂರ್ಣ ಸಂಬಂಧಗಳನ್ನು ಸ್ಥಾಪಿಸಲು ಹೆಣಗಾಡುತ್ತಾರೆ, ಇದು ಪ್ರತ್ಯೇಕತೆಯ ಭಾವನೆಗೆ ಕಾರಣವಾಗುತ್ತದೆ. ಸಂವೇದನಾ ಸೂಕ್ಷ್ಮತೆಗಳು ನಿಕಟ ಸಂದರ್ಭಗಳಲ್ಲಿ ಅಸ್ವಸ್ಥತೆಗೆ ಕಾರಣವಾಗಬಹುದು. 

### ಆಕ್ರಮಣಶೀಲತೆ ಮತ್ತು ಅಪರಾಧದ ಮೇಲೆ ಲೈಂಗಿಕ ಹತಾಶೆಯ ಪ್ರಭಾವ 
* ಲೈಂಗಿಕ ಹತಾಶೆಯನ್ನು ಇತಿಹಾಸದುದ್ದಕ್ಕೂ ಅನೈತಿಕ ನಡವಳಿಕೆಗಳಿಗೆ ಕಾರಣವಾಗುವ ಅಂಶವೆಂದು ಗುರುತಿಸಲಾಗಿದೆ.  ಆದಾಗ್ಯೂ, ಪ್ರಮುಖ ಅಪರಾಧಶಾಸ್ತ್ರದ ಸಿದ್ಧಾಂತಗಳಲ್ಲಿ ಇದನ್ನು ಪ್ರಮುಖವಾಗಿ ಉಲ್ಲೇಖಿಸಲಾಗಿಲ್ಲ.
* ಲೈಂಗಿಕ ಹತಾಶೆಯು ಅನೈಚ್ಛಿಕ ಬ್ರಹ್ಮಚರ್ಯ ಎದುರಿಸುತ್ತಿರುವ ವ್ಯಕ್ತಿಗಳನ್ನು ಮೀರಿ ವಿಸ್ತರಿಸುತ್ತದೆ-ಇದು ಲೈಂಗಿಕ ಚಟುವಟಿಕೆಯಲ್ಲಿ ತೊಡಗಿರುವವರ ಮೇಲೂ ಪರಿಣಾಮ ಬೀರುತ್ತದೆ. ಲೈಂಗಿಕ ಬಯಕೆಗಳು, ಸಂಗಾತಿಯ ಅಲಭ್ಯತೆ ಮತ್ತು ಅತೃಪ್ತಿಕರ ಲೈಂಗಿಕ ಅನುಭವಗಳಿಂದ ಉಂಟಾಗುವ ಹತಾಶೆಯು ಆಕ್ರಮಣಶೀಲತೆ, ಹಿಂಸಾಚಾರ, ಸೇಡು ಮತ್ತು ಅಪರಾಧದ ಪ್ರವೃತ್ತಿಗಳ ಅಪಾಯಗಳನ್ನು ಹೆಚ್ಚಿಸುತ್ತದೆ. ಆಕ್ರಮಣಶೀಲತೆ, ಹಿಂಸೆ ಅಥವಾ ಅಪರಾಧ ಸಂಪೂರ್ಣವಾಗಿ ವಿವರಿಸಲು ಲೈಂಗಿಕ ಹತಾಶೆ ಮಾತ್ರ ಸಾಕಾಗುವುದಿಲ್ಲವಾದರೂ, ನಡವಳಿಕೆಯ ಮೇಲೆ ಅದರ ಪ್ರಭಾವವನ್ನು ಗುರುತಿಸುವುದು ನಿರ್ಣಾಯಕವಾಗಿದೆ.

*

## ಉಲ್ಲೇಖಗಳು 
ವರ್ಗ:ಆರೋಗ್ಯ
ವರ್ಗ:ವೈದ್ಯಕೀಯ
ಅಣಬೆ ಸಾರು

## ಅಣಬೆಯ ಬಗ್ಗೆ 
ಅಣಬೆ ಎಂದರೆ ಸಣ್ಣ ಗಿಡದಂತಿರುವ ಸಸ್ಯ ಜೀವಿ ಅಂತ ಕರೆಯ ಬಹುದು. ಇದನ್ನು ತುಳುವಿನಲ್ಲಿ ಲಾಂಬು ಅಂತ ಕರೆಯುತ್ತಾರೆ.ಇದರಿಂದ ಅನೇಕ ರೀತಿಯ ಖಾದ್ಯ ಗಳನ್ನು ಮಾಡುತ್ತಾರೆ. ಇದರಲ್ಲಿ ಸುಮಾರು ೧೨೫ ಜಾತಿಗಳು ಮತ್ತು ೪೦೦೦ ಪ್ರಭೇಧ ಗಳಿವೆ. ಇದು ತುಂಬಾ ನೀರಿನ ಅಂಶಗಳು ಇರುವಲ್ಲಿ ಬೆಳೆಯುತ್ತವೆ. ಆಟಿ ತಿಂಗಳಲ್ಲಿ ತುಂಬಾ ಕಡೆ ಹಳ್ಳಿಗಳಲ್ಲಿ ಬೇರೆ ಬೇರೆ ರೀತಿಯ ನೈಸರ್ಗಿಕ ವಾಗಿ ಬೆಳೆಯುವ ಅಣಬೆ ಗಳು ಸಿಗುತ್ತವೆ. ಹಾಗೆ ಇದನ್ನು ನಾಯಿ ಕೊಡೆ ಅಂತಲೂ ಹೇಳುತ್ತಾರೆ. ಈಗ ಪೇಟೆ ಗಳಲ್ಲೂ ಸಿಗುತ್ತವೆ.ಒಂದೇ ದಿನದಲ್ಲಿ ಹುಟ್ಟಿ ಸಾಯುವ ' ಏಕ್ ದಿನ್ ಕಾ ಸುಲ್ತಾನ್ 'ಎಂದು ಕರೆಸಿ ಕೊಳ್ಳುವ ಅಣಬೆ ಅತುತ್ತಮ ಪೌಷ್ಟಿ ಕಾಂಶಗಳನ್ನೊಳಗೊಂಡ ನೈಸರ್ಗಿಕ ಆಹಾರ.ಅಣಬೆ (ಮಶ್ರೂಮ್ )ನಿಂದ ವಿವಿಧ ರೀತಿಯ ಅಡುಗೆ ತಯಾರಿಸಬಹುದು. ಇದರಲ್ಲಿ ವಿಟಾಮಿನ್ ಡಿ ಹೊಂದಿದೆ.
## ಅಣಬೆ ಮತ್ತು ಹಲಸಿನ ಬೀಜ ಸಾರು 
ನೈಸರ್ಗಿಕ ವಾಗಿ ಸಿಕ್ಕಿದ ಅಣಬೆ,ಹಲಸಿನ ಹಲಸಿನ ಬೀಜ,ತುರಿದ ತೆಂಗಿನಕಾಯಿ,ಕೆಂಪು ಒನಮೆಣಸು,ಜೀರಿಗೆ,ಸಾಸಿವೆ,ಮೆತ್ತೆ,ಹುಳಿ,ನೀರುಳ್ಳಿ,ಬೆಳ್ಳುಳ್ಳಿ,ಎಣ್ಣೆ,ಅರಶಿನ ಹುಡಿ ಇದನ್ನೆಲ್ಲಾ ಹಾಕಿ ಮಾಡುವುದು.
## ಮಸಾಲೆ ತಯಾರಿಸುವ ವಿಧಾನ 
ಒಂದು ಬಾಣಲೆಯಲ್ಲಿ ಸ್ವಲ್ಪ ಎಣ್ಣೆ ಹಾಕಿ ಅದಕ್ಕೆ ಒನಮೆಣಸು, ಕೊತ್ತಂಬರಿ, ಜೀರಿಗೆ,ಮೆಂತೆ ಹಾಕಿ ಹುರಿಬೇಕು.ಅದನ್ನು ತಣ್ಣಗಾದ ನಂತರ, ತೆಂಗಿನತೆಂಗಿನಕಾಯಿ ಮರ ತುರಿ, ಹುಳು, ಸಾಸಿವೆ ಹಾಕಿ ಸ್ವಲ್ಪ ನೀರು ಹಾಕಿ ನುಣ್ಣಗೆ ರುಬ್ಬಿ ಕೊಳ್ಳಬೇಕು.

## ಪದಾರ್ಥ ಮಾಡುವ ವಿಧಾನ 
ಅಣಬೆ ಯನ್ನು ಸಿಪ್ಪೆ ತೆಗೆದು ತೊಳೆದು ಇಟ್ಟುಕೊಳ್ಳಬೇಕು. ನಂತರ ಹಲಸಿನ ಬೀಜದ ಸಿಪ್ಪೆಯನ್ನು ತೆಗೆದು ಇಟ್ಟು ಕೊಂಡು. ಒಂದು ಪಾತ್ರೆ ಯಲ್ಲಿ ಅಣಬೆ ಹಲಸಿನ ಬೀಜ ಹಾಕಿ ನೀರು ಹಾಕಿ ಅದಕ್ಕೆ ಅರಶಿನ, ಉಪ್ಪು ಹಾಕಿ ಬೆಯಲು ಇಡಿ.ಚೆನ್ನಾಗಿ ಬೆಂದ ನಂತರ ಅದಕ್ಕೆ ರುಬ್ಬಿದ ಮಸಾಲೆ ಯನ್ನು ಸೇರಿಸಿ,ಸಾರು ಚೆನ್ನಾಗಿ ಕುದಿಯಲು ಬಿಡಿ. ನಂತರ ಇದಕ್ಕೆ 
ಕಾದ ಕಬ್ಬಿಣ ಮತ್ತು ಬೆನಚು ಕಲ್ಲನ್ನು ಸಾರಿಗೆ ಅದ್ದಬೇಕು. ಯಾಕೆಂದರೆ ಅದರಲ್ಲಿ ಏನಾದರೂ ವಿಷದ ಅಂಶಗಳು ಇದ್ದಾರೆ ಸಾರು ನೀಲಿ ಬಣ್ಣಕ್ಕೆ ತಿರುಗುತ್ತದೆ.ಈ ಸಾರು ಅನ್ನಕ್ಕೆ ಸೂಪರ್ ಆಗಿರುತ್ತದೆ.
## ಬೇರೆ ಬೇರೆ ಭಾಷೆಗಳಲ್ಲಿ 
* ತುಳುವಿನಲ್ಲಿ - ಲಾಂಬು
* ಕನ್ನಡದಲ್ಲಿ - ಅಣಬೆ
* ಮಲಯಾಳಿಯಲ್ಲಿ - ಅಲಾಂಬ್
* ತಮಿಳಿನಲ್ಲಿ - ಅಂಪಿ
* ಅರೆಬಾಸೆಡ್ - ಅಳ್ ಮ,,

## ಅಣಬೆಅಣಬೆ ಪದದ ವಿವರಣೆ 
# ಇದನ್ನು ಕನ್ನಡದಲ್ಲಿ ನಾಯಿಕೊಡೆ ಹೇಳುತ್ತಾರೆ.
# ಇದರ ವೈಜ್ಞಾನಿಕ ಹೆಸರು ಮಶ್‍ರೂಮ್ (Mushroom). Agaricus campestris(Agaricaceae)[Tulu lexicon vol. one(page:210)]
# ಅಣಬೆಯನ್ನು ಬೂಸ್ಟು; ಬೂಸುರು; ಬೂಸು ಅಂತ ಹೇಳುತ್ತಾರೆ.

## ಉಲ್ಲೇಖ 
ವರ್ಗ:ಆಹಾರ ಪದಾರ್ಥಗಳು
ಜಿಷ್ಣು ರಾಘವನ್

**ಜಿಷ್ಣು ರಾಘವನ್ ಅಲಿಂಗಿಲ್** (23 ಏಪ್ರಿಲ್ 1979 - 25 ಮಾರ್ಚ್ 2016), ** ಜಿಷ್ಣು** ಎಂದು ಏಕನಾಮದಿಂದ ಕರೆಯಲ್ಪಡುವ ಭಾರತೀಯ ನಟ, ಇವರು ತಮಿಳು ಮತ್ತು ಹಿಂದಿ ಚಲನಚಿತ್ರಗಳು ಸೇರಿದಂತೆ ಮಲಯಾಳಂ ಚಲನಚಿತ್ರಗಳಲ್ಲಿ ಪ್ರಧಾನವಾಗಿ ಕಾಣಿಸಿಕೊಂಡರು.  ಅವರು ನಟ ರಾಘವನ್ ಅವರ ಮಗ. ಅವರು ತಮ್ಮ ಚೊಚ್ಚಲ ಚಿತ್ರ *ನಮ್ಮಲ್* (2002) ಗಾಗಿ ಹೆಚ್ಚು ಹೆಸರುವಾಸಿಯಾಗಿದ್ದಾರೆ,  ಇದಕ್ಕಾಗಿ ಅವರು ಅತ್ಯುತ್ತಮ ನಟನಿಗಾಗಿ ಕೇರಳ ಫಿಲ್ಮ್ ಕ್ರಿಟಿಕ್ಸ್ ಅಸೋಸಿಯೇಷನ್ ​​ಪ್ರಶಸ್ತಿ ಮತ್ತು ಅತ್ಯುತ್ತಮ ಪುರುಷ ಚೊಚ್ಚಲ ಚಿತ್ರಕ್ಕಾಗಿ ಮಾತೃಭೂಮಿ ಚಲನಚಿತ್ರ ಪ್ರಶಸ್ತಿಗಳನ್ನು ಪಡೆದರು. ಅವರ ಕೊನೆಯ ಚಿತ್ರ *ಟ್ರಾಫಿಕ್* (2016).

## ಆರಂಭಿಕ ಜೀವನ ಮತ್ತು ಶಿಕ್ಷಣ 
ಜಿಷ್ಣು ಚಲನಚಿತ್ರ ನಟ ಮತ್ತು ನಿರ್ದೇಶಕ ರಾಘವನ್  ಮತ್ತು ಶೋಭಾ ಅವರ ಪುತ್ರ. ಅವರು ತಮ್ಮ ಶಾಲಾ ಶಿಕ್ಷಣವನ್ನು ಚೆನ್ನೈನಲ್ಲಿ ಮತ್ತು ನಂತರ ತಿರುವನಂತಪುರಂನ ಭಾರತೀಯ ವಿದ್ಯಾಭವನದಲ್ಲಿ ಮಾಡಿದರು. ಅವರು ನ್ಯಾಷನಲ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಕ್ಯಾಲಿಕಟ್‌ನಲ್ಲಿ ಮೆಕ್ಯಾನಿಕಲ್ ಎಂಜಿನಿಯರಿಂಗ್‌ನಲ್ಲಿ ಬಿ.ಟೆಕ್ ವ್ಯಾಸಂಗ ಮಾಡಿದರು.

## ವೈಯಕ್ತಿಕ ಜೀವನ 
ಅವರು 2007 ರಲ್ಲಿ ತಮ್ಮ ದೀರ್ಘಕಾಲದ ಗೆಳತಿ ಧನ್ಯಾ ರಾಜನ್ ಅವರನ್ನು ವಿವಾಹವಾದರು, ಅವರು ಕಾಲೇಜಿನಲ್ಲಿ ಅವರ ಜೂನಿಯರ್ ಮತ್ತು ವಾಸ್ತುಶಿಲ್ಪಿ

## ಚಲನಚಿತ್ರಗಳು 
## ಕಿರುಚಿತ್ರಗಳು 
## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
*
ಎಳನೀರು ಪಾಯಸ

ಎಳನೀರು ಪಾಯಸ ತೆಂಗಿನಕಾಯಿಯನ್ನು ಬಳಸಿ ಮಾಡುವ ರುಚಿಯಾದ ಪಾಯಸವಾಗಿದೆ. ತೆಂಗಿನ ಹಾಲು, ತೆಂಗಿನಕಾಯಿ ತಿರುಳು ಮತ್ತು ಸ್ವಲ್ಪ ತೆಂಗಿನಕಾಯಿ ನೀರಿನಿಂದ ತಯಾರಿಸಲಾಗುತ್ತದೆ. ಹಬ್ಬ ಹರಿದಿನಗಳಲ್ಲಿ ಮತ್ತು ಬೇಸಿಗೆಯಲ್ಲಿ ಇದನ್ನು ಹಲವಾರು ಕುಟುಂಬದವರು ಇದನ್ನು ತಯಾರಿಸುತ್ತಾರೆ

ಎಳನೀರು ಪಾಯಸ ಸ್ವಲ್ಪ ಸಿಹಿಯಾಗಿರುತ್ತದೆ ಮತ್ತು ತೆಂಗಿನಕಾಯಿಯನ್ನು ಅದರ ಹಲವು ರೂಪಗಳಲ್ಲಿ ಬಳಸುವುದರಿಂದ ಅನೇಕ ಸುವಾಸನೆಗಳು ಮತ್ತು ವಿನ್ಯಾಸಗಳಿಂದ ತುಂಬಿರುತ್ತದೆ. ತೆಂಗಿನ ಹಾಲು ಮತ್ತು ನೆಲದಲ್ಲಿ ಮೊಳಕೆಯೊಡೆದ ತೆಂಗಿನಕಾಯಿ ತಿರುಳು ಈ ಪಾಯಸಕ್ಕೆ ಸ್ವಾದವನ್ನು ನೀಡುತ್ತದೆ ಆದರೆ ತೆಂಗಿನ ತಿರುಳಿನ ತುಂಡುಗಳು ಅದಕ್ಕೆ ಉತ್ತಮವಾದ ವಿನ್ಯಾಸ ಮತ್ತು ಸುಮಧುರ ಪರಿಮಳವನ್ನು ನೀಡುತ್ತದೆ. 
ಇದು ಇತರ ಪಾಯಸಗಳಿಗಿಂತ ಭಿನ್ನವಾಗಿದೆ ಮತ್ತು ಬೇಸಿಗೆಯಲ್ಲಿ ತಂಪು ಪಾನೀಯವಾಗಿಯೂ ಕಾರ್ಯನಿರ್ವಹಿಸುತ್ತದೆ.

## ಉತ್ತಮ ಎಳನೀರು ಪಾಯಸ ಮಾಡುವ ವಿಧಾನಗಳು
ಸಾಕಷ್ಟು ನೀರು ಮತ್ತು ಮ್ರದುವಾದ ತೆಂಗಿನ ತಿರುಳು ಅಥವಾ ತೆಂಗಿನ ಕಾಯಿಯ ತೆಳುವಾದ ಪದರ ಮತ್ತು ತೆಂಗಿನಕಾಯಿಯ ಮೊಳಕೆ ಆಯ್ಕೆಮಾಡಿ.
ಇದನ್ನು ಮುಂಬೈನಲ್ಲಿ "ಪಟ್ಲಾ ಮಲೈ" ಎಂದು ಕರೆಯಲಾಗುತ್ತದೆ. ಈ ತೆಳುವಾದ, ಕೋಮಲ ತೆಂಗಿನ ತಿರುಳು ಸಾಕಷ್ಟು ವಿಭಿನ್ನವಾದ ಪರಿಮಳವನ್ನು ಹೊಂದಿದೆ ಮತ್ತು ಪ್ರಬುದ್ಧ ತೆಂಗಿನ ಪದರದಿಂದ ವಿನ್ಯಾಸವನ್ನು ಹೊಂದಿದೆ ಮತ್ತು ಅದು ಹೆಚ್ಚಿನ ಸ್ವಾದ ಮತ್ತು ರುಚಿ ಬರಲು ಸಹಾಯ ಮಾಡುತ್ತದೆ.
ಅಗತ್ಯವಿದ್ದರೆ, ಪಾಯಸದ ಸ್ಥಿರತೆಯನ್ನು ಸರಿಹೊಂದಿಸಲು ತೆಂಗಿನ ನೀರನ್ನು ಬಳಸಿ. ಸಹಜವಾಗಿ, ನೀವು ನೀರು ಅಥವಾ ತೆಳುವಾದ ತೆಂಗಿನ ಹಾಲು ಬಳಸಬಹುದು.
### ಮಾಡುವ ವಿಧಾನ
*1/2 ಕಪ್ ಮ್ರದುವಾದ ತೆಂಗಿನ ತಿರುಳನ್ನು 1/4 ಕಪ್ ತೆಂಗಿನ ನೀರಿನೊಂದಿಗೆ ಒರಟಾದ ಪೇಸ್ಟ್‌ ಆಗುವ ಹಾಗೆ ರುಬ್ಬಿಕೊಳ್ಳಿ
*1/2 ಕಪ್ ಕೋಮಲ ತೆಂಗಿನ ತಿರುಳನ್ನು ಸಣ್ಣ ತುಂಡುಗಳಾಗಿ ಕತ್ತರಿಸಿ.
*ಅಗಲವಾದ ತಳದ ಪಾತ್ರೆಯಲ್ಲಿ, 500 ಮಿಲಿ ಹಾಲು ಕುದಿಸಿ
*4 ಚಮಚ ಸಕ್ಕರೆ ಸೇರಿಸಿ ಮತ್ತು ಹಾಲು ಕೆನೆ ಬರುವ ತನಕ ಕುದಿಸಿ
*ಹಾಲು ಪಾತ್ರೆಯಕೆಳಭಾಗದಲ್ಲಿ ಮತ್ತು ಅಂಟಿಕೊಳ್ಳದ ಹಾಗೆ ನಿರಂತರವಾಗಿ ಕಲಸಬೇಕು.
*ಚಿಟಿಕೆ ಏಲಕ್ಕಿ ಪುಡಿಯನ್ನು ಸೇರಿಸಿ ಮತ್ತು ಚೆನ್ನಾಗಿ ಮಿಶ್ರಣ ಮಾಡಿ.
*ನಂತರ ಬಿಸಿ ಮಾಡುವುದನ್ನು ನಿಲ್ಲಿಸಿ ಹಾಲನ್ನು ಕೋಣೆಯ ಉಷ್ಣಾಂಶಕ್ಕೆ ತಣ್ಣಗಾಗಲು ಬಿಡಿ.
*ನೆಲದಲ್ಲಿ ಮೊಳಕೆಯೊಡೆದ ತೆಂಗಿನ ತಿರಿಳು, ಕತ್ತರಿಸಿದ ತೆಂಗಿನಕಾಯಿಯ ತಿರಿಳು ಮತ್ತು 1/2 ಕಪ್ ತೆಂಗಿನ ಹಾಲು ಸೇರಿಸಿ. ಚೆನ್ನಾಗಿ ಬೆರೆಸಬೇಕು.
*ಎಳನೀರು ಪಾಯಸ ತುಂಬಾ ದಪ್ಪವಾಗಿದ್ದರೆ, ಸ್ವಲ್ಪ ತೆಂಗಿನ ನೀರು (ಅಥವಾ ಸಾಮಾನ್ಯ ನೀರು) ಸೇರಿಸಿ ಚೆನ್ನಾಗಿ ಮಿಶ್ರಣ ಮಾಡಿ
*ಸಣ್ಣ ಹದಗೊಳಿಸುವ ಬಾಣಲೆಯಲ್ಲಿ, 1/2 ಟೀಸ್ಪೂನ್ ತುಪ್ಪವನ್ನು ಕರಗಿಸಿ
*4 ಒಡೆದ ಗೋಡಂಬಿ ಸೇರಿಸಿ ಮತ್ತು ಕಂದು ಬಣ್ಣ ಬರುವವರೆಗೆ ಹುರಿಯಿರಿ
*ಎಳನೀರು ಪಾಯಸಗಕ್ಕೆ ಹುರಿದ ಗೋಡಂಬಿ ಸೇರಿಸಿ
*ಈ ಎಳನೀರು ಪಾಯಸವನ್ನು ಬಡಿಸುವ ಮೊದಲು ಕನಿಷ್ಠ 30 ನಿಮಿಷಗಳ ಕಾಲ ಆರಲು ಬಿಡಿ. ಬೇಕಾದರೆ ನೀವು ಅದನ್ನು ರೆಫ್ರಿಜರೇಟರ್ನಲ್ಲಿ ತಣ್ಣಗಾಗಬಹುದು.

## ಉಲ್ಲೇಖಗಳು
## ಉಲ್ಲೇಖಗಳು
ಭೂತಾಯಿ ಪುಳಿಮುಂಚಿ

## ಭೂತಾಯಿ ಮೀನಿನ ಪುಳಿಮುಂಚಿ 
ಸಾರ್ಡೀನ್ ಪುಲಿಮುಂಚಿ ಅಥವಾ ಬೂತೈ ಪುಲಿಮುಂಚಿ ಎಂಬುದು ಕರಾವಳಿ ನಗರವಾದ ಮಂಗಳೂರಿನಿಂದ ಬಂದ ಮಸಾಲೆಯುಕ್ತ, ಕಟುವಾದ ಮೀನಿನ ಪದಾರ್ಥ. 'ಭೂತಾಯಿ'  ಎಂದರೆ ತುಳುವಿನಲ್ಲಿ 'ಸಾರ್ಡೀನ್ಸ್ 'ಇಂಗ್ಲಿಷ್. ("ತುಳು"ತುಳು ನಾಡು ಮಂಗಳೂರಿನಲ್ಲಿ ಮಾತನಾಡುವ ಸ್ಥಳೀಯ ಭಾಷೆ) ಪುಲಿ ಹುಣಸೆಹಣ್ಣು ಮತ್ತು ಮುಂಚಿ ಎಂದರೆ ಮೆಣಸಿನಕಾಯಿ ಇದನ್ನು ಬಳಸಿ ಮಾಡುವ ಖಾದ್ಯ. ಮಂಗಳೂರು, ಕರಾವಳಿ ನಗರವಾಗಿರುವುದರಿಂದ ಮೀನುಗಳು ಅಲ್ಲಿ ವಾಸಿಸುವ ಜನರ ಮುಖ್ಯ ಆಹಾರವಾಗಿದೆ. ಮಂಗಳೂರಿನ ಪಾಕಪದ್ಧತಿಯು ಬಂಗುಡೆ  ಪುಲಿಮುಂಚಿ, ಚಿಕನ್ ಸುಕ್ಕ, ಕೋರಿ ರೊಟ್ಟಿ ಕೋರಿ ರೊಟ್ಟಿ ಮುಂತಾದ ಮೀನು ಮತ್ತು ಚಿಕನ್ ಖಾದ್ಯಗಳಿಗೆ ಹೆಸರುವಾಸಿಯಾಗಿದೆ.
ಭೂತಾಯಿ ಪುಲಿಮುಂಚಿ ಖಾರ ಮತ್ತು ಹುಳಿ ಸೇರಿಸಿ ಮಾಡುವ ಮೀನಿನ ಮೇಲೋಗರವಾಗಿದ್ದು, ಈರುಳ್ಳಿ, ಬೆಳ್ಳುಳ್ಳಿ ಮತ್ತು ಹುಣಸೆಹಣ್ಣುಗಳೊಂದಿಗೆ ಹುರಿದ ಸಂಪೂರ್ಣ ಮಸಾಲೆಗಳನ್ನು ರುಬ್ಬುವ ಮೂಲಕ ತಯಾರಿಸಲಾಗುತ್ತದೆ.ಈ ಪದಾರ್ಥವನ್ನು  ತಯಾರಿಸಲು  ಮಣ್ಣಿನ ಮಡಕೆಯನ್ನು ಬಳಸುವುದು ಉತ್ತಮ. ಮಂಗಳೂರಿನಮಂಗಳೂರಿನ ಸಂಸ್ಕೃತಿಲ್ಲಿ ಮಣ್ಣಿನ ಪಾತ್ರೆಯಲ್ಲಿ ಮೀನಿನ ಪದಾರ್ಥಗಳನ್ನು ತಯಾರಿಸುವುದು ಮೀನು ಬೇಯಿಸುವ ಸಾಂಪ್ರದಾಯಿಕ ವಿಧಾನವಾಗಿದೆ. ಜೇಡಿಮಣ್ಣಿನ ಪಾತ್ರೆಯಲ್ಲಿ ಅಡುಗೆ ಮಾಡುವುದು ಪದಾರ್ಥಗಳನ್ನು ರುಚಿಕರವಾಗಿಸುತ್ತದೆ ಪದಾರ್ಥಕ್ಕೆ ಮಣ್ಣಿನ, ಹೊಗೆಯಾಡಿಸುವ ಪರಿಮಳವನ್ನು ನೀಡುತ್ತದೆ.

## ಪುಲಿ ಮಂಚಿ ಎಂದರೆ 
ಪುಲಿ ಎಂದರೆ ಹುಣಸೆಹಣ್ಣು ಅಥವಾ ಹುಳಿ ಮತ್ತು ಮುಂಚಿ ಎಂದರೆ ತುಳುವಿನಲ್ಲಿ ಮೆಣಸಿನಕಾಯಿ (ಮಂಗಳೂರಿನ ಸ್ಥಳೀಯ ಭಾಷೆ). ಪುಲಿಮುಂಚಿಯು ಮಂಗಳೂರಿನ ತುಳುವ ಸಮುದಾಯದ ವಿಶೇಷವಾದ ಕಟುವಾದ, ಮಸಾಲೆಯುಕ್ತ ಪದಾರ್ಥ ಆಗಿದೆ.

## ಭೂತಾಯಿ (ಸಾರ್ಡಿನ್ ) ಪುಳಿಮುಂಚಿ 
ಭೂತಾಯಿ ಪುಲಿಮುಂಚಿ ಎಂಬುದು ಮಸಾಲೆಯುಕ್ತ, ಕಟುವಾದ ಗ್ರೇವಿಯಲ್ಲಿ ಬೇಯಿಸಿದ ಭೂತಾಯಿ ಆಗಿದೆ. ಈ ಮೇಲೋಗರವು ತಮ್ಮದೇ ಆದ ಬಲವಾದ ಪರಿಮಳವನ್ನು ಹೊಂದಿರುವ ಮ್ಯಾಕೆರಲ್ (ಬಂಗುಡೆಬಂಗುಡೆ )ಮತ್ತು ಸಾರ್ಡೀನ್‌ಗಳಂತಹ (ಭೂತಾಯಿ )ಮೀನುಗಳಿಗೆ ಸೂಕ್ತವಾಗಿದೆ.

## ಭೂತಾಯಿ ಪುಲಿಮುಂಚಿ ಮಾಡಲು ಬೇಕಾದ ಪದಾರ್ಥಗಳು 
* ಭೂತಾಯಿ
* ಕೆಂಪು ಬ್ಯಾಡಗಿ ಮೆಣಸಿನಕಾಯಿಗಳು
* ಹುಣಸೆ ಹುಳಿ

### ಮಸಾಲೆಗಳು 
*  ಕೊತ್ತಂಬರಿ ಬೀಜಗಳು,
* ಸಾಸಿವೆ ಬೀಜಗಳು,
* ಜೀರಿಗೆ,
* ಸಂಪೂರ್ಣ ಕರಿಮೆಣಸು,
* ಮೆಂತ್ಯ ಬೀಜಗಳು,
* ಅರಿಶಿನ ಪುಡಿ
* ಈರುಳ್ಳಿ
* ಬೆಳ್ಳುಳ್ಳಿ
* ಉಪ್ಪು 
### ಒಗ್ಗರಣೆಗೆ 
 ಎಣ್ಣೆ,
 ಕರಿಬೇವಿನ ಸೊಪ್ಪು

## ಪುಳಿಮುಂಚಿಯ ಪಾಕವಿಧಾನ
ಮೀನುಗಳನ್ನು ಕತ್ತರಿಸಿ ಸ್ವಚ್ಛಗೊಳಿಸಿ. ಸ್ವಚ್ಛಗೊಳಿಸುವಾಗ ಮೀನುಗಳಿಗೆ ಸ್ವಲ್ಪ ಉಪ್ಪು ಸೇರಿಸಿ. ಮೀನುಗಳನ್ನು ಸ್ವಚ್ಛಗೊಳಿಸುವಾಗ ನೀರನ್ನು 4 ರಿಂದ 5 ಬಾರಿ ಬದಲಾಯಿಸಿ. ಸ್ವಚ್ಛಗೊಳಿಸಿದ ಮೀನುಗಳನ್ನು ಪಕ್ಕಕ್ಕೆ ಇಟ್ಟು. ಹುಣಸೆಹಣ್ಣನ್ನು ಸ್ವಲ್ಪ ನೀರಿನಲ್ಲಿ ನೆನೆಸಿಡಬೇಕು.ನಂತರ ಒಂದು 
ಬಾಣಲೆಯಲ್ಲಿ ಕೆಲವು ಹನಿ ಎಣ್ಣೆಯನ್ನು ಬಿಸಿ ಮಾಡಿ ಮತ್ತು ಒಣ ಕೆಂಪು ಮೆಣಸಿನಕಾಯಿಯನ್ನು ಸೇರಿಸಿ. ಮೆಣಸಿನಕಾಯಿಯನ್ನು ಕೆಲವು ನಿಮಿಷಗಳ ಕಾಲ ಹುರಿಯಬೇಕು.ಈಗ ಕೊತ್ತಂಬರಿ, ಜೀರಿಗೆ, ಸಾಸಿವೆ, ಓಂ ಕಾಳು, ಕರಿಮೆಣಸುಕರಿಮೆಣಸು ಮತ್ತು ಮೆಂತ್ಯವನ್ನು ಸೇರಿಸಿ. ಮಸಾಲೆಗಳು ಕೆಂಪಾಗುವವರೆಗೆ ಹುರಿಯಿರಿ.ಹುರಿದ ಪದಾರ್ಥಗಳನ್ನು ಮಿಕ್ಸರ್ ಜಾರ್‌ಗೆ ವರ್ಗಾಯಿಸಿ. ಈರುಳ್ಳಿ, ಬೆಳ್ಳುಳ್ಳಿ, ನೆನೆಸಿದ ಹುಣಸೆಹಣ್ಣು ಮತ್ತು ಅರಿಶಿನ ಪುಡಿ ಸೇರಿಸಿ. ಸ್ವಲ್ಪ ನೀರು ಸೇರಿಸಿ ಮತ್ತು ನಯವಾಗಿ ರುಬ್ಬಿ ಮಿಶ್ರಣ ಮಾಡಿ.ಮಣ್ಣಿನ ಪಾತ್ರೆಯಲ್ಲಿ, ಒಂದು ಚಮಚ ಎಣ್ಣೆಯನ್ನು ಸೇರಿಸಿ. ಕತ್ತರಿಸಿದ ಈರುಳ್ಳಿ ಮತ್ತು ಕರಿಬೇವಿನ ಎಲೆಗಳನ್ನು ಸೇರಿಸಿ. ಕೆಲವು ಸೆಕೆಂಡುಗಳ ಕಾಲ ಹುರಿಯಿರಿ.ಅದಕ್ಕೆ ರುಬ್ಬಿದ ಮಿಶ್ರಣ ವನ್ನು ಸೇರಿಸಿ, ನೀರು ಸೇರಿಸಿ ಉಪ್ಪು ಸೇರಿಸಿ ಕುದಿಯಲು ಬಿಡಿ.ಕರಿ ಕುದಿಯಲು ಪ್ರಾರಂಭಿಸಿದಾಗ, ಮೀನುಗಳನ್ನು ಮೇಲೋಗರಕ್ಕೆ ಬಿಡಿ. ಮೀನುಗಳನ್ನು ಸೇರಿಸಿದ ನಂತರ, ಮಡಕೆಯನ್ನು ತಿರುಗಿಸಿ ಇದರಿಂದ ಮೀನುಗಳು ಮಸಾಲಾದೊಂದಿಗೆ ಚೆನ್ನಾಗಿ ಮಿಶ್ರಣ ಗೊಳ್ಳುತ್ತದೆ.. ಮಿಶ್ರಣವನ್ನು ನೀಡಲು ಚಮಚ / ಲೋಟವನ್ನು ಬಳಸುವುದನ್ನು ತಪ್ಪಿಸಿ. ಒಂದು ಚಮಚವನ್ನು ಬಳಸುತ್ತಿದ್ದರೆ, ನೀವು ಮೇಲೋಗರದಲ್ಲಿ ಮೀನಿನ ತುಂಡುಗಳನ್ನು ನಿಧಾನವಾಗೆ  ತೆಗೆಯಬೇಕು.
## ಉಲ್ಲೇಖಗಳು 
ವರ್ಗ:ಆಹಾರ ಪದಾರ್ಥಗಳು
ಸನ್ ಟಿವಿ ನೆಟ್ವರ್ಕ್ ಮಾಲೀಕತ್ವದ ವಾಹಿನಿಗಳ ಪಟ್ಟಿ

ಭಾರತದಲ್ಲಿರುವ ಸನ್ ಟಿವಿ ನೆಟ್ವರ್ಕ್  ಮಾಲೀಕತ್ವದ ದೂರದರ್ಶನ ವಾಹಿನಿಗಳ ಪಟ್ಟಿ.

## ಕಾರ್ಯ ನಿರ್ವಹಿಸುತ್ತಿರುವ ವಾಹಿನಿಗಳು 
ಪ್ರಸ್ತುತವಾಗಿ ಸನ್ ಟಿವಿ ನೆಟ್ವರ್ಕ್ ತನ್ನ ಮಾಲೀಕತ್ವದ ಅಡಿಯಲ್ಲಿ  37  ದೂರದರ್ಶನ ವಾಹಿನಿಗಳನ್ನು (26 ಎಸ್‌ಡಿ + 11 ಎಚ್‌ಡಿ) ವಿವಿಧ ಭಾರತೀಯ ಭಾಷೆಗಳಲ್ಲಿ ಹೊಂದಿದೆ ಹಾಗೂ ಕಾರ್ಯ ನಿರ್ವಹಿಸುತ್ತಿದೆ. ಅವುಗಳು&nbsp; ತಮಿಳು, ತೆಲುಗು, ಮಲಯಾಳಂ, ಕನ್ನಡ, ಮರಾಠಿ, ಬಂಗಾಳಿ ಮತ್ತು ಹಿಂದಿ ಭಾಷೆಗಳು ಆಗಿವೆ. 

## ನಿಷ್ಕ್ರಿಯ ವಾಹಿನಿಗಳು 
## ಉಲ್ಲೇಖಗಳು 
ವರ್ಗ:ದೂರದರ್ಶನ
ವರ್ಗ:ಸನ್ ಗ್ರೂಪ್
ವರ್ಗ:ಭಾರತದಲ್ಲಿರುವ ದೂರದರ್ಶನ ಭಾಷೆಗಳು
ವರ್ಗ:ಕನ್ನಡ ಕಿರುತೆರೆ
ವರ್ಗ:ಭಾರತೀಯ ಭಾಷೆಗಳು
ಆಟಿಪಾಯಸ

**ಆಟಿಯ ಪಾಯಸ**

ಕೊಡಗಿನಕೊಡಗು ಕಡೆ ಎಲ್ಲರೂ ಮನೆಯಲ್ಲಿ ಆಟಿಯ ಅಥಾವ ಆಷಾಢ ಸೊಪ್ಪಿನ ಪಾಯಸವನ್ನು ಮಾಡುತ್ತಾರೆ. ಆ ಸಮಯದಲ್ಲಿ ಎಲ್ಲಾ ಮನೆಯಲ್ಲೂ ಆಟಿಯ ಪಾಯಸ ಇದ್ದೇ ಇರುತ್ತದೆ, ಅದರ ಪರಿಮಳ ಎಲ್ಲರಿಗೂ ಬಂದೇ ಬರುತ್ತದೆ. ಆಟಿ ಅಥಾವ ಆಷಾಢ ತಿಂಗಳಿನ ೧೮ನೇ ದಿನ ಆಟಿ ಸೊಪ್ಪು ಎನ್ನುವ  ಔಷಧೀಯ ಗುಣ ಇರುವ ಆ ಸೊಪ್ಪನ್ನು ನೀರಲ್ಲಿ ಕುದಿಸಿದಾಗ ನೀರು ಕಡು ನೀಲಿ ಬಣ್ಣಕ್ಕೆ ತಿರುಗುತ್ತದೆ.ಆಟಿ ಸೊಪ್ಪಿನಿಂದ ಮಾಡಿದ ಈ  ಪಾಯಸಕ್ಕೆ  ಕಕ್ಕಡ ಪದಿನೆಟ್ಟ್ ಪಾಯ್ಸ  ಎಂದು ಕೊಡಗಿನ ಜನರು ಕರೆಯುತ್ತಾರೆ. ಕಕ್ಕಡ ಅಂದರೆ ಆಟಿ /ಆಷಾಢ ತಿಂಗಳು ಅಥಾವ ಕರ್ಕಾಟಕ ಮಾಸ ಅನ್ನುವ ಅರ್ಥ ಕೂಡಾ ಇದೆ.ಆಟಿ ತಿಂಗಳಲ್ಲಿ ಮಾತ್ರ ಈ ಸೊಪ್ಪನ್ನು ಉಪಯೋಗಿಸುತ್ತಾರೆ. ಪುಷ್ಯ ಮಳೆ ಬರುವಾಗ  ಈ ಸೊಪ್ಪಿಗೆ ಔಷಧೀಯ ಅಂಶ ಸೇರುತ್ತದೆ. ಆಟಿ/ಆಷಾಢ ತಿಂಗಳಿನ ಪ್ರಾರಂಭದಿಂದ ೧೮ನೇ ದಿನ ತನಕ ಒಂದೊಂದು ಬಗೆಯ ಔಷಧೀಯ ಅಂಶಗಳು ಈ ಸೊಪ್ಪಿಗೆ ಸೇರುತ್ತದೆ. ಹಾಗಾಗಿ ೧೮ನೇ ದಿನದಂದು ಈ ಸೊಪ್ಪನ್ನು ಪುಡಿ ಪುಡಿ ಮಾಡಿದಾಗ ಪರಿಮಳ ಬರುವುದಕ್ಕೆ ಪ್ರಾರಂಭವಾಗುತ್ತದೆ.   ಆವಾಗ ಈ ಸೊಪ್ಪಿನಿಂದ ಪಾಯ್ಸ, ಹಲ್ವಾ ಮುಂತಾದ ಉತ್ಪನ್ನಗಳನ್ನು ಮಾಡುತ್ತಾರೆ. ಈ ಸೊಪ್ಪಿನ ರಸದಿಂದ   ಶರೀರಕ್ಕೆ ಬೇಕಾದ  ಶಕ್ತಿ ಸಿಗುತ್ತದೆ.  ಶೀತ,  ಜ್ವರ ಮುಂತಾದ ರೋಗಗಳಿಗೆ ಔಷಧೀಯವಾಗಿದೆ.

## ಆಟಿ ಪಾಯಸಕ್ಕೆ ಬೇಕಾಗುವ ಸಾಮಾಗ್ರಿಗಳು
* ಆಟಿಯ ಸೊಪ್ಪು
* ನೀರು
* ಬಿಳಿ ಅಕ್ಕಿ
* ಬೆಲ್ಲ
* ತುಪ್ಪ
* ಗೇರು ಬೀಜ
* ಏಲಕ್ಕಿ

## ಆಟಿ ಸೊಪ್ಪಿನ ಪಾಯಸ ಮಾಡುವ  ವಿಧಾನ
ಮೊದಲಿಗೆ  ಪಾತ್ರೆಯಲ್ಲಿ ಅರ್ಧ ನೀರು ಹಾಕಿ ಸೊಪ್ಪನ್ನು ಬೇಯಲು ಇಡಬೇಕು, ಸೊಪ್ಪು ಬೆಂದ ನಂತರ ನೀರು ನೀಲಿ ಬಣ್ಣಕ್ಕೆ ತಿರುಗುತ್ತದೆ. ಆ ನೀರನ್ನು ಸೋಸಿ, ಆ ನೀರಿಗೆ ಬಿಳಿ ಅಕ್ಕಿಯನ್ನು ತೊಳೆದು ಹಾಕಬೇಕು. ರುಚಿಗೆ ತಕ್ಕಸ್ಟು  ಉಪ್ಪು ಹಾಕಿ, ಅದಕ್ಕೆ ಬೆಲ್ಲ ಹಾಕಬೇಕು. ಆ ಬಳಿಕ  ಅಕ್ಕಿಯನ್ನು ಚೆನ್ನಾಗಿ ಬೇಯಿಸಿ ಅದಕ್ಕೆ, ಒಗ್ಗರಣೆ ಹಾಕುವ ಚಮಚದಲ್ಲಿ ಅದಕ್ಕೆ  ೨ ಚಮಚ ತುಪ್ಪ ಹಾಕಿ,  ಅದಕ್ಕೆ ಗೇರು ಬೀಜ ಹಾಕಿ, ಬಿಸಿ ಮಾಡಿ ಪಾಯಸಕ್ಕೆ ಹಾಕಬೇಕು. ಅದರ ಮೇಲೆ ತೆಂಗಿನ ಕಾಯಿಯನ್ನು ಹಾಕಿದರೆ ಇನ್ನೂ ಒಳ್ಳೆಯದಾಗುತ್ತದೆ. ಇದಕ್ಕೆ ತುಪ್ಪ, ಜೇನು ಹನಿ ಹಾಕಿ ಚೆನ್ನಾಗಿ ತಿನ್ನಬಹುದು.
## ಅಟಿ ಸೊಪ್ಪಿನ ಪಾಯಸ ಮಾಡುವ ಪ್ರದೇಶಗಳು
ಕೊಡಗಿನಲ್ಲಿ ಅಂದರೆ ಮಡಿಕೇರಿ, ಸೋಮವಾರಪೇಟೆ ಮತ್ತು ಕುಶಾಲನಗರ ಪ್ರದೇಶಗಳಲ್ಲಿ ಆಟಿ ಸೊಪ್ಪಿನ ಪಾಯಸ ಮಾಡುವುದು ಸರ್ವೇ ಸಾಮಾನ್ಯ. ಆದರೆ ತುಳುನಾಡಿನಲ್ಲೂ ಆಟಿ ಪಾಯಸ ಮಾಡುವ ಕೆಲವು ಪ್ರದೇಶಗಳು ಈ ರೀತಿಯಲ್ಲಿ ಇವೆ. 
ಸುಳ್ಯ
ಪುತ್ತೂರು ಮತ್ತು
ಉಬರ್/ಉಪ್ಪಿನಂಗಡಿ

## ನಂಬಿಕೆ
ಆಟಿಯ ಸೊಪ್ಪಿನ ಪಾಯಸ ಕುಡಿದರೆ ಯಾವ ಕಾಯಿಲೆ ಕೂಡಾ ಬರುದಿಲ್ಲ. ಹಾಗೆಯೇ 
೧೮ ಬಗೆಯ ಔಷಧೀಯ ಗುಣಗಳು ಅಟಿ ತಿಂಗಳಿನ ೧೮ ದಿವಸದಲ್ಲಿ ಇರುತ್ತದೆಯಂತೆ.
## ಉಲ್ಲೇಖಗಳು 
ವರ್ಗ:ತುಳುವರ ಆಟಿ ತಿಂಗಳು ಸ್ಪರ್ಧೆಯ ಲೇಖನ
ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ಆಹಾರ ಪದಾರ್ಥಗಳು
ವರ್ಗ:ಅಡಿಗೆಯ ವಿಧಾನ
ವರ್ಗ:ಆಹಾರ
ವರ್ಗ:ತುಳು ನಾಡು
ವರ್ಗ:ಖಾದ್ಯ
ವರ್ಗ:ಖಾದ್ಯ, ತಿನಿಸು
ವರ್ಗ:ತುಳುವರ ಆಟಿ ತಿಂಗಳು
ಸನ್ ಎನ್‌ಎಕ್ಸ್‌ಟಿ

**ಸನ್ ಎನ್‌ಎಕ್ಸ್‌ಟಿ** ಸನ್ ಟಿವಿ ನೆಟ್‌ವರ್ಕ್ ನಡೆಸುತ್ತಿರುವ ಭಾರತೀಯ ಓವರ್-ದ-ಟಾಪ್ ಸ್ಟ್ರೀಮಿಂಗ್ ಸೇವೆಯಾಗಿದೆ. ಇದನ್ನು ಜೂನ್ 2017 ರಲ್ಲಿ ಪ್ರಾರಂಭಿಸಲಾಯಿತು.  ತಮಿಳು, ತೆಲುಗು, ಮಲಯಾಳಂ, ಕನ್ನಡ, ಬಂಗಾಳಿ, ಮರಾಠಿ ಮತ್ತು ಹಿಂದಿ  ಭಾಷೆಗಳಲ್ಲಿ ವಿಷಯಗಳನ್ನು ಹೊಂದಿದೆ. Sun NXT ಅಪ್ಲಿಕೇಶನ್ Android ಮತ್ತು iOS ಸಾಧನಗಳು, ಸ್ಮಾರ್ಟ್ ಟಿವಿಗಳು ಮತ್ತು ಇತರ ಸಾಧನಗಳಲ್ಲಿ ಲಭ್ಯವಿದೆ.

## ಇತಿಹಾಸ 
ಸೇವೆಯನ್ನು ಜೂನ್ 2017 ರಲ್ಲಿ ಪ್ರಾರಂಭಿಸಲಾಯಿತು. ಬಿಡುಗಡೆಯಾದ ನಾಲ್ಕು ದಿನಗಳಲ್ಲಿ, ಅಪ್ಲಿಕೇಶನ್ 1.1 ಮಿಲಿಯನ್ ಡೌನ್‌ಲೋಡ್‌ಗಳನ್ನು ಪಡೆದುಕೊಂಡಿದೆ. ನವೆಂಬರ್ ವೇಳೆಗೆ ಇದು ಸುಮಾರು ಏಳು ಮಿಲಿಯನ್ ಆಗಿತ್ತು. ಆಗಸ್ಟ್ 2019 ರ ವೇಳೆಗೆ, ಸನ್ ಟಿವಿ ನೆಟ್‌ವರ್ಕ್ 18 ತಿಂಗಳುಗಳಲ್ಲಿ ಪ್ಲಾಟ್‌ಫಾರ್ಮ್‌ನಲ್ಲಿ  ಹೂಡಿಕೆ ಮಾಡಲು ಯೋಜಿಸಿತ್ತು. ಫೆಬ್ರವರಿ 2020 ರ ಹೊತ್ತಿಗೆ, ಪ್ಲಾಟ್‌ಫಾರ್ಮ್‌ನ ಚಂದಾದಾರರ ಬೇಸ್ ಸುಮಾರು 15 ಮಿಲಿಯನ್ ಬಳಕೆದಾರರಿಗೆ ಬೆಳೆದು ಲಾಭ ಗಳಿಸಲು ಪ್ರಾರಂಭಿಸಿತು. ಇದು ಪ್ರಸ್ತುತ 4000 ಕ್ಕೂ ಹೆಚ್ಚು ಚಲನಚಿತ್ರಗಳು ಮತ್ತು 30 ಲೈವ್ ಟಿವಿ ಚಾನೆಲ್‌ಗಳನ್ನು ಹೊಂದಿದೆ.

ದೊಡ್ಡ ಚಂದಾದಾರರ ನೆಲೆಯನ್ನು ಹೊಂದಿದ್ದರೂ ಮತ್ತು ಭಾರತದಲ್ಲಿನ ಅತಿದೊಡ್ಡ OTT ಗಳಲ್ಲಿ ಒಂದಾಗಿದ್ದರೂ, ಪ್ಲಾಟ್‌ಫಾರ್ಮ್ ತನ್ನ ಹೆಚ್ಚಿನ ಆದಾಯವನ್ನು ನೆಟ್‌ವರ್ಕ್ ಕಂಪನಿಗಳ ಪಾಲುದಾರಿಕೆಯೊಂದಿಗೆ ವಿಷಯ ಹಂಚಿಕೆಯ ಒಪ್ಪಂದದ ಆಧಾರದ ಮೇಲೆ ಗಳಿಸುತ್ತಿದೆ. ಹೆಚ್ಚಿನ ಚಂದಾದಾರರಿಂದ ಚಂದಾದಾರಿಕೆಯಿಂದ ಅಲ್ಲ. ಮೂಲ ಕಂಪನಿಯಾದ ಸನ್ ಗ್ರೂಪ್, ಮೂಲ ಆಂತರಿಕ ಚಲನಚಿತ್ರಗಳು ಮತ್ತು ಸರಣಿಗಳನ್ನು ನಿರ್ಮಿಸುವ ಮೂಲಕ ಸೇವೆಯಲ್ಲಿ ಹೆಚ್ಚಿನ ಹೂಡಿಕೆ ಮಾಡಲು ಯೋಜಿಸುತ್ತಿದೆ.

## ವಿಷಯ 
ಪ್ರಾರಂಭದ ಸಮಯದಲ್ಲಿ ಈ ವೇದಿಕೆಯು 4000 ಕ್ಕೂ ಹೆಚ್ಚು ಚಲನಚಿತ್ರಗಳನ್ನು ಹೊಂದಿತ್ತು, 40 ಕ್ಕೂ ಹೆಚ್ಚು ದೂರದರ್ಶನ ಚಾನೆಲ್ಗಳ ನೇರ ಪ್ರಸಾರ ಮತ್ತು ನಾಲ್ಕು ಭಾಷೆಗಳಲ್ಲಿ ಕ್ಯಾಚ್-ಅಪ್ ಟಿವಿ ಅವಕಾಶ ಮಾಡಿಕೊಟ್ಟಿತು. ಟಿವಿ ಮತ್ತು ಚಲನಚಿತ್ರಗಳನ್ನು ಹೊರತುಪಡಿಸಿ ಸುದ್ದಿ, ಹಾಸ್ಯ ತುಣುಕುಗಳು, ಮೂಲ ಮತ್ತು ಸಂಗೀತವು ಲಭ್ಯವಿದೆ . ಫೆಬ್ರವರಿ 2020 ರ ಹೊತ್ತಿಗೆ, ಇದು 410 ಕ್ಕೂ ಹೆಚ್ಚು ಪ್ರದರ್ಶನಗಳನ್ನು ಮತ್ತು 4100 ಕ್ಕೂ ಹೆಚ್ಚು ಚಲನಚಿತ್ರಗಳನ್ನು ಹೊಂದಿತ್ತು .

ಮಾಸಿಕ, ತ್ರೈಮಾಸಿಕ ಮತ್ತು ವಾರ್ಷಿಕ ಆಧಾರದ ಮೇಲೆ ಬಳಕೆದಾರರಿಗೆ ಮೂರು ಚಂದಾದಾರಿಕೆ ಯೋಜನೆಗಳನ್ನು ನೀಡಲಾಗುತ್ತದೆ.

## ಇದನ್ನು ನೋಡಿ 
* ಸ್ಟ್ರೀಮಿಂಗ್ ಮಾಧ್ಯಮ ಸೇವೆಗಳ ಪಟ್ಟಿ
* ಭಾರತದಲ್ಲಿ ಅತಿ ಹೆಚ್ಚು ಮಾಧ್ಯಮ ಸೇವೆ
* ಬೇಡಿಕೆಯ ಮೇರೆಗೆ ವೀಡಿಯೊ
* ಡಿಸ್ನಿ+ ಹಾಟ್‌ಸ್ಟಾರ್
* ನೆಟ್‌ಫ್ಲಿಕ್ಸ್
* ZEE5
* ಮನೋರಮಾಮ್ಯಾಕ್ಸ್

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 

ವರ್ಗ:All articles with dead external links
ವರ್ಗ:ಓಟಿಟಿ
ವರ್ಗ:ಮನೋರಂಜನೆಯ ಜಾಲತಾಣಗಳು
ವರ್ಗ:ಮನೋರಂಜನೆ
ಸನ್ ಟಿವಿ ನೆಟ್ವರ್ಕ್

**ಸನ್ ಟಿವಿ ನೆಟ್ವರ್ಕ್ ಲಿಮಿಟೆಡ್** ಭಾರತೀಯ ಮಾಧ್ಯಮ ಸಂಘಟನೆ ಕಂಪನಿಯಾಗಿದ್ದು, ಪ್ರಧಾನ ಕಛೇರಿಯು ಭಾರತದ ತಮಿಳುನಾಡಿನ ಚೆನ್ನೈನಲ್ಲಿದೆ. ಇದು ಒಂದು  ಸನ್ ಗ್ರೂಪ್‌ನ ಭಾಗವಾಗಿದೆ ಇದು ಏಷ್ಯಾದ ಅತಿದೊಡ್ಡ ಟಿವಿ ನೆಟ್ವರ್ಕ್ಗಳಲ್ಲಿ ಒಂದಾಗಿದೆ..ಕಲಾನಿಧಿ ಮಾರನ್  ಈ ಸಂಸ್ಠೆಯನ್ನು 14 ಏಪ್ರಿಲ್ 1993ರಂದು ಸ್ಥಾಪಿಸಿದರು. ಇದು ಭಾರತದ  ಅನೇಕ ಭಾಷೆಗಳಲ್ಲಿ ವಿವಿಧ ದೂರದರ್ಶನ ಚಾನೆಲ್ಗಳನ್ನು ಮತ್ತು ಬಹು ಭಾಷೆಗಳಲ್ಲಿ ರೇಡಿಯೋ ಕೇಂದ್ರಗಳನ್ನು ಹೊಂದಿದೆ.

## ಒಡೆತನದ ವಾಹಿನಿಗಳು 
ಸನ್ ಟಿವಿ 7 ವಿವಿಧ ಭಾಷೆಗಳಲ್ಲಿ 37 ದೂರದರ್ಶನ ವಾಹಿನಿಗಳನ್ನು ಹೊಂದಿದೆ. **ಸನ್ ಟಿವಿ ನೆಟ್‌ವರ್ಕ್** ದಕ್ಷಿಣ-ಭಾರತ ಆಧಾರಿತ ನೆಟ್‌ವರ್ಕ್ ಆಗಿರುವುದರಿಂದ ಈ 37 ರಲ್ಲಿ 34 ದಕ್ಷಿಣ ಭಾರತೀಯ ಭಾಷೆಗಳಲ್ಲಿ ಅಂದರೆ ತಮಿಳು, ತೆಲುಗು, ಕನ್ನಡ ಮತ್ತು ಮಲಯಾಳಂನಲ್ಲಿವೆ. ಮರಾಠಿ, ಬಂಗಾಳಿ ಮತ್ತು ಹಿಂದಿ ಭಾಷೆಗಳಲ್ಲಿ GEC ಚಾನೆಲ್‌ಗಳನ್ನು ಪ್ರಾರಂಭಿಸುವ ಮೂಲಕ ಇದು ಇತರ ಪ್ರದೇಶಗಳಿಗೆ ತನ್ನ ವ್ಯಾಪ್ತಿಯನ್ನು ವಿಸ್ತರಿಸಿದೆ.

## ಚಲನಚಿತ್ರ ನಿರ್ಮಾಣ
**ಸನ್ ಪಿಕ್ಚರ್ಸ್** 2000 ರಲ್ಲಿ ಸ್ಥಾಪಿಸಲಾದ ಚಲನಚಿತ್ರ ನಿರ್ಮಾಣ ಮತ್ತು ವಿತರಣಾ ಕಂಪನಿಯಾಗಿದೆ. ಇದು **ಸನ್ ಟಿವಿ ನೆಟ್‌ವರ್ಕ್‌ನ** ಒಂದು ಭಾಗವಾಗಿದೆ. ಇದು ದೂರದರ್ಶನ ಚಲನಚಿತ್ರ ಸಿರಗುಗಲ್ ಮತ್ತು ರಜನಿಕಾಂತ್ ಅಭಿನಯದ **ಎಂಥಿರನ್** ಅನ್ನು ನಿರ್ಮಿಸಿದೆ. ಇದು ಕಾದಲಿಲ್ ವಿಝುಂತೇನ್‌ನಿಂದ ಪ್ರಾರಂಭಿಸಿ ಇಲ್ಲಿಯವರೆಗೂ 20 ಕ್ಕೂ ಹೆಚ್ಚು ತಮಿಳು ಚಲನಚಿತ್ರಗಳನ್ನು ವಿತರಿಸಿದೆ. ಈಗ ಅನೇಕ ದೊಡ್ಡ ಬಜೆಟ್ ಚಲನಚಿತ್ರಗಳನ್ನು ನಿರ್ಮಿಸುತ್ತಿದೆ .

## ದೂರದರ್ಶನ ನಿರ್ಮಾಣ ಸಂಸ್ಥೆ
**ಸನ್ ಪಿಕ್ಚರ್ಸ್** ದೂರದರ್ಶನ ನಿರ್ಮಾಣ ಕಂಪನಿಯಾಗಿದ್ದು, ಸನ್ ಟಿವಿ ಡೈರೆಕ್ಟ್ ಟಿವಿ ಪ್ರೀಮಿಯರ್‌ಗಾಗಿ ಸಣ್ಣ ಬಜೆಟ್ ಚಲನಚಿತ್ರಗಳನ್ನು ನಿರ್ಮಿಸುತ್ತದೆ. ಟಿವಿಯಲ್ಲಿ ಚಲನಚಿತ್ರ ಬಿಡುಗಡೆಯಾದ ನಂತರ ಅದು ಸನ್ ಎನ್‌ಎಕ್ಸ್‌ಟಿ ಒಟಿಟಿ  (Sun NXT OTT) ಅಪ್ಲಿಕೇಶನ್‌ನಲ್ಲಿ ಮಾತ್ರ ಲಭ್ಯವಿರುತ್ತದೆ. ಸನ್ ಎನ್‌ಎಕ್ಸ್‌ಟಿ ಒಟಿಟಿ (Sun NXT OTT) ಪ್ಲಾಟ್‌ಫಾರ್ಮ್‌ಗಾಗಿ ಮುಂಬರುವ ವೆಬ್‌ಸರಣಿಗಳನ್ನು ಸಹ-ನಿರ್ಮಾಣ ಮಾಡುತ್ತದೆ, ಮತ್ತು ಈ ವಿಭಾಗವು ತಮ್ಮ ಚಾನೆಲ್‌ಗಳಲ್ಲಿ ಪ್ರಸಾರವಾಗಲಿರುವ ದೈನಂದಿನ ಧಾರಾವಾಹಿಗಳನ್ನು ಸಹ-ನಿರ್ಮಾಣ ಮಾಡುತ್ತದೆ 
.
## ಓವರ್-ದಿ-ಟಾಪ್
ಸನ್ ಎನ್‌ಎಕ್ಸ್‌ಟಿ ಜಾಗತಿಕ ಆನ್‌ಲೈನ್ ಆಡಿಯೋ/ವೀಡಿಯೋ ಸ್ಟ್ರೀಮಿಂಗ್ ಓಟಿಟಿ (ಓವರ್-ದಿ-ಟಾಪ್) ಪ್ಲಾಟ್‌ಫಾರ್ಮ್ ಆಗಿದ್ದು, ಸನ್ ಟಿವಿ ನೆಟ್‌ವರ್ಕ್ ಒಡೆತನದಲ್ಲಿದೆ ಮತ್ತು ನಿರ್ವಹಿಸುತ್ತದೆ. 4000 ಕ್ಕೂ ಹೆಚ್ಚು ಚಲನಚಿತ್ರ ಶೀರ್ಷಿಕೆಗಳು ಮತ್ತು 450 ಕ್ಕೂ ಹೆಚ್ಚು ಟಿವಿ ಕಾರ್ಯಕ್ರಮಗಳನ್ನು ಹೊಂದಿದೆ. ಸನ್ ಟಿವಿ ನೆಟ್‌ವರ್ಕ್ ಸಾಮಾನ್ಯವಾಗಿ ತನ್ನ ಟಿವಿ ಚಾನೆಲ್‌ಗಳಲ್ಲಿ   ಪ್ರಸಾರವಾಗುವ ಚಲನಚಿತ್ರಗಳ ಡಿಜಿಟಲ್ ಹಕ್ಕುಗಳನ್ನು ಹೊಂದಿದೆ.

## ಉಲ್ಲೇಖಗಳು
## ಬಾಹ್ಯಕೊಂಡಿಗಳು
ಸರಬ್ಜೋತ್ ಸಿಂಗ್

**ಸರಬ್ಜೋತ್ ಸಿಂಗ್** (೩೦ ಸೆಪ್ಟೆಂಬರ್ ೨೦೦೧)  ಭಾರತೀಯ ಕ್ರೀಡಾ ಶೂಟರ್ ಮತ್ತು ಒಲಿಂಪಿಯನ್ ಪದಕ ವಿಜೇತರಾಗಿದ್ದಾರೆ. ಅವರು ೧೦ ಮೀಟರ್ ಏರ್ ಪಿಸ್ತೂಲ್ ವಿಭಾಗದಲ್ಲಿ ಸ್ಪರ್ಧಿಸಿ  ಪ್ಯಾರಿಸ್‍ನಲ್ಲಿ ನಡೆದ ೨೦೨೪ ರ ಬೇಸಿಗೆ ಒಲಿಂಪಿಕ್ಸ್‍ನಲ್ಲಿ ಮನು ಭಾಕರ್ ಅವರೊಂದಿಗೆ ೧೦ ಮೀಟರ್ ಏರ್ ಪಿಸ್ತೂಲ್ ಮಿಶ್ರ ತಂಡ ಸ್ಪರ್ಧೆಯಲ್ಲಿ ಕಂಚಿನ ಪದಕವನ್ನು ಗೆದ್ದಿದ್ದಾರೆ. ಇದು ಆ ಒಲಿಂಪಿಕ್ಸ್ನಲ್ಲಿ ಭಾರತದ ಎರಡನೇ ಪದಕವಾಗಿದೆ.

## ಆರಂಭಿಕ ಜೀವನ 
ಸರಬ್ಜೋತ್ ಹರಿಯಾಣದ  ಬರಾರಾ ಬ್ಲಾಕ್ನ, ಅಂಬಾಲಾದ ಧೀನ್ ಗ್ರಾಮದವರು. ಆತ ರೈತ ಜತಿಂದರ್ ಸಿಂಗ್ ಮತ್ತು ಗೃಹಿಣಿ ಹರ್ದೀಪ್ ಕೌರ್ ಅವರ ಮಗ. ಅವರು ಚಂಡೀಗಢದ ಸೆಕ್ಟರ್ ೧೦ರ ಡಿ. ಎ. ವಿ. ಕಾಲೇಜಿನಲ್ಲಿ ಅಧ್ಯಯನ ಮಾಡಿದರು. ಅವರು ಸೆಂಟ್ರಲ್ ಫೀನಿಕ್ಸ್ ಕ್ಲಬ್‍ನ ಕೋಚ್ ಅಭಿಷೇಕ್ ರಾಣಾರೊಂದಿಗೆ  ಅಂಬಾಲಾ ಕಂಟೋನ್ಮೆಂಟ್ ನ ಎ. ಆರ್ ಶೂಟಿಂಗ್ ಅಕಾಡೆಮಿಯಲ್ಲಿ ತರಬೇತಿ ಪಡೆಯುತ್ತಾರೆ.

ಇದಕ್ಕೂ ಮೊದಲು ೨೦೨೧ರಲ್ಲಿ, ಅವರು ವಿಶ್ವ ಚಾಂಪಿಯನ್ಶಿಪ್‍ನ ವೈಯಕ್ತಿಕ ಮತ್ತು ತಂಡದ ಸ್ಪರ್ಧೆಗಳಲ್ಲಿ ಚಿನ್ನ ಗೆದ್ದರು. ೨೦೧೯ರಲ್ಲಿ, ಅವರು ಐಎಸ್ಎಸ್ಎಫ್ ಜೂನಿಯರ್ ವಿಶ್ವಕಪ್‍ನಲ್ಲಿ ಚಿನ್ನ ಗೆದ್ದರು.

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕಗಳು 
* ಸರಬ್ಜೋತ್ ಸಿಂಗ್  ಅಂತಾರಾಷ್ಟ್ರೀಯ ಶೂಟಿಂಗ್ ಕ್ರೀಡಾ ಒಕ್ಕೂಟ ದಲ್ಲಿ

ವರ್ಗ:೨೦೦೧ ಜನನ
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಕ್ರೀಡಾಪಟುಗಳು
ವರ್ಗ:ಒಲಿಂಪಿಕ್ಸ್‌ನಲ್ಲಿ ಭಾರತ
ಗಂಟೆಹಕ್ಕಿ

ಹಲವಾರು ಜಾತಿಯ ಹಕ್ಕಿಗಳ ಕೂಗು ಗಂಟೆಯ ನಿನಾದವನ್ನು ಹೋಲುವುದರಿಂದ ಈ ಹಕ್ಕಿಗಳಿಗೆ **ಗಂಟೆಹಕ್ಕಿ** ಎಂಬ ಹೆಸರಿದೆ. ಆದರೆ ಮುಖ್ಯವಾಗಿ ದಕ್ಷಿಣ ಅಮೆರಿಕದಲ್ಲಿ ವಾಸಿಸುವ ಕ್ಯಾಂಪನೀರೊ ಗುಂಪಿಗೆ ಸೇರಿದ 4 ಪ್ರಭೇದಗಳಿಗೆ ಮುಖ್ಯವಾಗಿ ಚಾಸ್ಮೋರಿಂಕಸ್ ನಿವೀಯಸ್ ಪ್ರಭೇದಕ್ಕೆ ಈ ಹೆಸರು ಅನ್ವಯಿಸುತ್ತದೆ.

ಇದೊಂದು ಸಣ್ಣಹಕ್ಕಿ. ಇದರ ನೆತ್ತಿಯ ಮೇಲೆ ಕೋಡಿನಂಥ ಶಿಖೆ ಇದೆ. ಬಹಳ ಇಂಪಾಗಿ, ನಳಿಕೆ-ಗಂಟೆಯ ನಾದವನ್ನು ಹೋಲುವ ರೀತಿಯಲ್ಲಿ ಕೂಗುತ್ತದೆ. ಇದು ತೇವ ಉಷ್ಣವಲಯ ಮತ್ತು ಉಪೋಷ್ಣವಲಯದ ಕಾಡುಗಳಲ್ಲಿ ಕಾಣಿಸುತ್ತದೆ; ಉದಾಹರಣೆಗೆ ಬ್ರಜ಼ಿಲ್, ಫ಼್ರೆಂಚ್ ಗಯಾನಾ, ಗಯಾನಾ, ಸುರಿನಾಮ್, ಇತ್ಯಾದಿ.
center|thumb|ಚಾಸ್ಮೋರಿಂಕಸ್ ನಿವೀಯಸ್

ಆಸ್ಟ್ರೇಲಿಯದ ಕೆಲವು ಜೇನುಹಕ್ಕಿಗಳಿಗೂ ಗಂಟೆಹಕ್ಕಿಗಳು ಎಂಬ ಹೆಸರಿದೆ. ಪೂರ್ವ ಆಸ್ಟ್ರೇಲಿಯದಲ್ಲಿ ವಾಸಿಸುವ ಕಣ್ಣಿನ ಸುತ್ತ ಮಚ್ಚೆಗಳುಳ್ಳ ಮ್ಯಾನೊರೈನ ಮೆಲನೊಫ್ರಿಸ್, ಒಳನಾಡಿನ ಶುಷ್ಕಪ್ರದೇಶಗಳಲ್ಲಿ ವಾಸಿಸುವ ಶಿಖೆಯ ಗಂಟೆಹಕ್ಕಿಯಾದ ಓರಿಯಾಯ್ಕ ಗಟರ‍್ಯಾಲಿಸ್, ನ್ಯೂಜೀ಼ಲೆಂಡ್‌ನ ಆಂತೊರ‍್ನಿಸ್ ಮೆಲನ್ಯೂರ ಇವು ಮುಖ್ಯವಾದವು. ಆಂತೊರ‍್ನಿಸ್ ಮೆಲನ್ಯೂರ ಹಕ್ಕಿಯ ಗಾನವನ್ನು ಕೇಳಿದ ಕ್ಯಾಪ್ಟನ್ ಕುಕ್ ಉಚ್ಚ ರೀತಿಯಲ್ಲಿ ಸ್ವರಗೂಡಿಸಿದ ಸಣ್ಣ ಗಂಟೆನಾದದಂತೆ ಈ ಹಕ್ಕಿಯ ಕೂಗು ಇತ್ತು ಎಂದು ವರ್ಣಿಸಿದ್ದಾನೆ.

ಪ್ರೋಸ್ಥೆಮಡೇರ ನೋವಇಸಿಲೆಂಡಿಯೆ ಎಂಬ ಟೂಯಿ ಹಕ್ಕಿಯ ಕೂಗು ಸಹ ಇದೇ ರೀತಿ ಬೆಳ್ಳಿ ಗಂಟೆಯ ನಾದವನ್ನು ಹೋಲುತ್ತದೆ. ಈ ಹಕ್ಕಿ ಸುಮಾರು ಒಂದು ಗಂಟೆ ವಿರಾಮಕ್ಕೊಂದಾವರ್ತಿ ಕೂಗುವುದರಿಂದ ವೇಳೆಯನ್ನು ತಿಳಿಸುವಂತೆ ಕೂಗುತ್ತದೆ ಎಂಬ ಭಾವನೆ ಬರುತ್ತದೆ.
center|thumb

## ಉಲ್ಲೇಖಗಳು 
ವರ್ಗ:ಪಕ್ಷಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರೇಡಿಯೋ ವ್ಯಕ್ತಿತ್ವ

**ರೇಡಿಯೋ ಜಾಕಿ ಅಥವಾ ವ್ಯಕ್ತಿತ್ವ** ಎಂದರೆ ರೇಡಿಯೋ ಪ್ರಸಾರದಲ್ಲಿ ಪ್ರಸಾರ ಸ್ಥಾನವನ್ನು ಹೊಂದಿರುವ ವ್ಯಕ್ತಿಯಾಗಿದ್ದಾರೆ. ರೇಡಿಯೋ ಕಾರ್ಯಕ್ರಮವನ್ನು ನಿರೂಪಣೆ ಮಾಡುವ ರೇಡಿಯೋ ವ್ಯಕ್ತಿತ್ವವನ್ನು **ರೇಡಿಯೋ ಹೋಸ್ಟ್** (ಉತ್ತರ ಅಮೇರಿಕನ್ ಇಂಗ್ಲಿಷ್), **ರೇಡಿಯೋ ಪ್ರಸೆಂಟರ್** (ಬ್ರಿಟಿಷ್ ಇಂಗ್ಲಿಷ್)  ಎಂದೂ ಕರೆಯಲಾಗುತ್ತದೆ. ರೆಕಾರ್ಡ್ ಮಾಡಲಾದ ಸಂಗೀತದ ವೈಯಕ್ತಿಕ ಆಯ್ಕೆಗಳನ್ನು ಪರಿಚಯಿಸುವ ಮತ್ತು ಪ್ಲೇ ಮಾಡುವ ರೇಡಿಯೋ ವ್ಯಕ್ತಿಗಳನ್ನು ಡಿಸ್ಕ್ ಜಾಕಿಗಳು ಅಥವಾ ಸಂಕ್ಷಿಪ್ತವಾಗಿ "ಡಿಜೆಗಳು" ಎಂದು ಕರೆಯಲಾಗುತ್ತದೆ. ಪ್ರಸಾರ ರೇಡಿಯೋ ವ್ಯಕ್ತಿಗಳು ಟಾಕ್ ರೇಡಿಯೋ ನಿರೂಪಕರು, AM/FM ರೇಡಿಯೋ ಶೋ ಹೋಸ್ಟ್‌ಗಳು ಮತ್ತು ಉಪಗ್ರಹ ರೇಡಿಯೋ ಕಾರ್ಯಕ್ರಮ ಹೋಸ್ಟ್‌ಗಳು ಮತ್ತು ವರದಿಗಾರರು ಆಗಿರಬಹುದು.

## ವಿವರಣೆ 
ರೇಡಿಯೋ ವ್ಯಕ್ತಿತ್ವವು ಸಂಗೀತದ ಪ್ರಕಾರಗಳನ್ನು ಪರಿಚಯಿಸುವ ಮತ್ತು ಚರ್ಚಿಸುವ ವ್ಯಕ್ತಿಯಾಗಿರಬಹುದು; ಕೇಳುಗರಿಂದ ಕರೆಗಳನ್ನು ಸ್ವೀಕರಿಸಬಹುದುದಾ ಟಾಕ್ ರೇಡಿಯೋ ಕಾರ್ಯಕ್ರಮಗಳು, ಸೆಲೆಬ್ರಿಟಿಗಳು ಅಥವಾ ಅತಿಥಿಗಳ ಸಂದರ್ಶನ; ಅಥವಾ ಸುದ್ದಿ, ಹವಾಮಾನ, ಕ್ರೀಡೆ ಅಥವಾ ಸಂಚಾರ ಮಾಹಿತಿಯನ್ನು ನೀಡುತ್ತದೆ. ರೇಡಿಯೋ ವ್ಯಕ್ತಿತ್ವವು ನೇರ ಪ್ರಸಾರ ಮಾಡಬಹುದು ಅಥವಾ ಧ್ವನಿ-ಟ್ರ್ಯಾಕಿಂಗ್ ತಂತ್ರಗಳನ್ನು ಬಳಸಬಹುದು. 2010 ರ ದಶಕದಲ್ಲಿ, ರೇಡಿಯೊ ವ್ಯಕ್ತಿಗಳು ಬ್ಲಾಗ್ ಅಥವಾ ಇನ್ನೊಂದು ವೆಬ್ ಫೋರಮ್‌ನಲ್ಲಿ ಮಾಹಿತಿಯನ್ನು ಆನ್‌ಲೈನ್‌ನಲ್ಲಿ ಪೋಸ್ಟ್ ಮಾಡುವ ಮೂಲಕ ತಮ್ಮ ಪ್ರಸಾರ ಕಾರ್ಯವನ್ನು ಪೂರೈಸುವ ನಿರೀಕ್ಷೆಯಿತ್ತು. ಇದು ಹೆಚ್ಚುವರಿ ಆದಾಯವನ್ನು ಗಳಿಸಲು ಅಥವಾ ಕೇಳುಗರನ್ನು ಸಂಪರ್ಕಿಸಲು ಆಗಿರಬಹುದು. ಸಣ್ಣ ಅಥವಾ ಗ್ರಾಮೀಣ ರೇಡಿಯೊ ಕೇಂದ್ರಗಳನ್ನು ಹೊರತುಪಡಿಸಿ, ಹೆಚ್ಚಿನ ಸಂಗೀತ ರೇಡಿಯೊ ಪ್ರಸಾರವನ್ನು ಪ್ರಸಾರ ಯಾಂತ್ರೀಕೃತಗೊಳಿಸುವಿಕೆಯಿಂದ ಮಾಡಲಾಗುತ್ತದೆ, ಕಂಪ್ಯೂಟರ್-ನಿಯಂತ್ರಿತ ಪ್ಲೇಪಟ್ಟಿ MP3 ಆಡಿಯೊ ಫೈಲ್‌ಗಳನ್ನು ಪ್ರಸಾರ ಮಾಡುತ್ತದೆ, ಇದರಲ್ಲಿ ಸಂಗೀತ, ಜಾಹೀರಾತುಗಳು ಮತ್ತು ರೇಡಿಯೊ ಅನೌನ್ಸರ್‌ನ ಪೂರ್ವ-ದಾಖಲಿತ ಕಾಮೆಂಟ್‌ಗಳನ್ನು ಒಳಗೊಂಡಿರುತ್ತದೆ.

## ಇತಿಹಾಸ 
## ರೇಡಿಯೋ ವ್ಯಕ್ತಿತ್ವಗಳ ವಿಧಗಳು 
* **FM/AM ರೇಡಿಯೋ** - AM / FM ವ್ಯಕ್ತಿಗಳು ಸಂಗೀತ, ಚರ್ಚೆ ಅಥವಾ ಎರಡನ್ನೂ ನುಡಿಸುತ್ತಾರೆ.
* **ಟಾಕ್ ರೇಡಿಯೋ** - ಟಾಕ್ ರೇಡಿಯೋ ವ್ಯಕ್ತಿಗಳು ಸಾಮಾನ್ಯವಾಗಿ ಸಾಮಾಜಿಕ ಮತ್ತು ರಾಜಕೀಯ ವಿಷಯಗಳನ್ನು ನಿರ್ದಿಷ್ಟ ರಾಜಕೀಯ ದೃಷ್ಟಿಕೋನದಿಂದ ಚರ್ಚಿಸುತ್ತಾರೆ. ರೇಡಿಯೊ ವ್ಯಕ್ತಿತ್ವವು ಪದವಿಯನ್ನು ಹೊಂದಿದ್ದರೆ ಅದು ಸಾಮಾನ್ಯವಾಗಿ ರೇಡಿಯೊ-ಟೆಲಿವಿಷನ್-ಚಲನಚಿತ್ರ ಶಿಕ್ಷಣ, ಸಮೂಹ ಸಂವಹನ, ಪತ್ರಿಕೋದ್ಯಮ ಮತ್ತು ಇಂಗ್ಲಿಷ್‌ನಲ್ಲಿ ಪದವಿ ಮಟ್ಟದ ಅರ್ಹತೆಯಾಗಿರುತ್ತದೆ.

### ಅವಶ್ಯಕತೆಗಳು 
ರೇಡಿಯೋ ವ್ಯಕ್ತಿತ್ವದ ಸ್ಥಾನವು ಸಾಮಾನ್ಯವಾಗಿ ಕೆಳಗಿನ ಅವಶ್ಯಕತೆಗಳನ್ನು ಹೊಂದಿರಬೇಕು:

* ಉತ್ತಮ ಸ್ವರ ಮತ್ತು ಸಮನ್ವಯತೆಯೊಂದಿಗೆ ಉತ್ತಮ ಸ್ಪಷ್ಟ ಧ್ವನಿ 
* ಕೇಳುಗರೊಂದಿಗೆ ಸಂವಹನ ನಡೆಸಲು ಉತ್ತಮ ಸಂವಹನ ಕೌಶಲ್ಯ ಮತ್ತು ಸೃಜನಶೀಲತೆ 

## ಸಹ ನೋಡಿ 
* ಕ್ರೀಡಾ ನಿರೂಪಕ
* ಕ್ರೀಡಾ ರೇಡಿಯೋ
* ನಿರೂಪಕ (ದ್ವಂದ್ವ ನಿವಾರಣೆ)

## ಉಲ್ಲೇಖಗಳು 
ವರ್ಗ:ರೇಡಿಯೋ
ವರ್ಗ:ರೆಡಿಯೋ ವ್ಯಕಿತ್ವ
ರವೆ ದೋಸೆ

**ರವೆ ದೋಸೆ**

ರವೆ ಮತ್ತು ಅಕ್ಕಿಯನ್ನು ಉಪಯೋಗಿಸಿ ದೋಸೆಯನ್ನು ಮಾಡುವುದು ಸರ್ವೇ ಸಾಮಾನ್ಯ. ಸಾಕಾಸ್ಟು ವಿಧಾನಗಳಿದ್ದರೂ ಆಟಿ ತಿಂಗಳಿನಲ್ಲಿ ಜೋರಾಗಿ ಮಳೆ ಸುರಿವಾಗ , ಅತೀ ಬೇಗನೆ ಮಾಡುವ ತುಳುನಾಡಿನಲ್ಲಿ ಅತೀ ಜನಪ್ರಿಯ ವಾದ 
**ರವೆ ದೋಸೆ** ಮಾಡುವ ವಿಧಾನ ನೊಡೋಣ.

## ದೋಸೆ ಮಾಡಲು ಬೇಕಾಗುವ ಪದಾರ್ಥಗಳು
1½ ಲೋಟ ಅಕ್ಕಿ ಹಿಟ್ಟು
½ ಲೋಟ ರವೆ 
¾ ಚಮಚ ಉಪ್ಪು
4 ಲೋಟ ನೀರು
1 ಈರುಳ್ಳಿ 
1 ಕ್ಯಾರೆಟ್ 
2 ಮೆಣಸಿನಕಾಯಿ
ಸ್ವಲ್ಪ ಕೊತ್ತಂಬರಿ ಸೊಪ್ಪು 
ಸ್ವಲ್ಪ ಕರಿಬೇವಿನ ಎಲೆಗಳು 
1 ಚಮಚ ಜೀರಿಗೆ
ಎಣ್ಣೆ
## ಚಟ್ನಿಮಾಡಲು ಬೇಕಾಗುವ ಪದಾರ್ಥಗಳು
ಸ್ವಲ್ಪ ತೆಂಗಿನತುರಿ
2 ಚಮಚ ಎಣ್ಣೆ
¼ ಲೋಟ ಕಡಲೆಕಾಯಿ
3 ಒಣಗಿದ ಕೆಂಪು ಮೆಣಸಿನಕಾಯಿ
2 ಬೆಳ್ಳುಳ್ಳಿ
ಸಣ್ಣ ತುಂಡು ಹುಣಿಸೇಹಣ್ಣು
½ ಚಮಚ ಉಪ್ಪು
½ ಲೋಟ ನೀರು

## ದೋಸೆ ಮಾಡುವ ಕ್ರಮ
ಮೊದಲಿಗೆ, 1½ ಲೋಟೆ ಅಕ್ಕಿ ಹಿಟ್ಟು, ½ ಲೋಟೆ  ರವೆ ಮತ್ತು ¾ ಚಮಚ ಉಪ್ಪು ಸೇರಿಸಿ.
4 ಲೋಟೆ  ನೀರು ಸುರಿಯಿರಿ ಮತ್ತು ಚೆನ್ನಾಗಿ ರುಬ್ಬಿ ಮಿಶ್ರಣ ಮಾಡಿ. ಪುನಃ 1 ಈರುಳ್ಳಿ, 1 ಕ್ಯಾರೆಟ್, 2 ಮೆಣಸಿನಕಾಯಿ, ಸ್ವಲ್ಪ ಕೊತ್ತಂಬರಿ ಸೊಪ್ಪು, ಸ್ವಲ್ಪ ಕರಿಬೇವಿನ ಎಲೆಗಳು ಮತ್ತು 1 ಚಮಚ ಜೀರಿಗೆಯನ್ನು ಸೇರಿಸಿ ಚೆನ್ನಾಗಿ ರುಬ್ಬಿ ಮಿಶ್ರಣ ಮಾಡಿ ಮತ್ತು ರವೆ ಚೆನ್ನಾಗಿ ನೆನೆಸಲು 20 ನಿಮಿಷಗಳ ಕಾಲ ಹಾಗೆ ಬಿಡಿ. 20 ನಿಮಿಷಗಳ ನಂತರ,ಅಗತ್ಯವಿದ್ದರೆ ನೀರು ಸೇರಿಸಿ.
ಕಾವಲಿ ತುಂಬಾ ಬಿಸಿಯಾಗಿರುವಾಗ, ಕಾವಲಿಯ  ಮೇಲೆ ಹಿಟ್ಟನ್ನು ಸುರಿಯಿರಿ.
1 ಚಮಚ ತುಪ್ಪ ಹರಡಿ ಮತ್ತು 2 ನಿಮಿಷಗಳ ಕಾಲ ಅಥವಾ ದೋಸೆ ಗರಿಗರಿಯಾಗುವವರೆಗೆ ಕಾಯಾಲು ಬಿಡಿ. ಅಕ್ಕಿ ಹಿಟ್ಟಿನ ದೋಸೆ ತಿನ್ನಲು ಸಿಧ್ಧ.

## ಚಟ್ನಿ ಮಾಡುವ ಕ್ರಮ
ಮೊದಲಿಗೆ, ಕಾವಲಿಯಲ್ಲಿ 2 ಚಮಚ ಎಣ್ಣೆಯನ್ನು ಬಿಸಿ ಮಾಡಿ ಮತ್ತು ¼ ಲೋಟ  ಕಡಲೆಕಾಯಿಯನ್ನು ಕುರುಕಲು ಆಗುವವರೆಗೆ ಹುರಿಯಿರಿ.ಈಗ 3 ಒಣಗಿದ ಕೆಂಪು ಮೆಣಸಿನಕಾಯಿ, 2 ಬೆಳ್ಳುಳ್ಳಿ ಯನ್ನು ಸೇರಿಸಿ. ಮೆಣಸಿನಕಾಯಿ ಕಂದು ಬಣ್ಣ ಬರುವವರೆಗೆ ಹುರಿಯಿರಿ. ಸಂಪೂರ್ಣವಾಗಿ ತಣ್ಣಗಾಗಿಸಿದ ನಂತರ, ಸ್ವಲ್ಪ ತೆಂಗಿನ ತುರಿಯೊಂದಿಗೆ  ಚೆನ್ನಾಗಿ ರುಬ್ಬಿ.ಒಂದು ಸಣ್ಣ ತುಂಡು ಹುಣಿಸೇಹಣ್ಣು, ½ ಚಮಚ ಉಪ್ಪು ಮತ್ತು ½ ಲೋಟ ನೀರನ್ನು ಸೇರಿಸಿ. ಚಟ್ನಿಯನ್ನು ಬಟ್ಟಲಿಗೆ ವರ್ಗಾಯಿಸಿ ಮತ್ತು ಒಗ್ಗರಣೆಯನ್ನು ಹಾಕಿ.

## ಉಲ್ಲೇಖಗಳು
ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ಆಹಾರ ಪದಾರ್ಥಗಳು
ವರ್ಗ:ಅಡಿಗೆಯ ವಿಧಾನ
ವರ್ಗ:ಆಹಾರ
ವರ್ಗ:ತುಳು ನಾಡು
ವರ್ಗ:ಖಾದ್ಯ
ವರ್ಗ:ಖಾದ್ಯ, ತಿನಿಸು
ವರ್ಗ:ತುಳುವರ ಆಟಿ ತಿಂಗಳು
ಸಾರ್ಣಡ್ಡೆ

**ಸಾರ್ಣಡ್ಡೆ**

ತುಳುನಾಡಿನ **ಸಾರ್ನೆದಡ್ಡೆ** ಅಥಾವಾ ಸಾರ್ಣಡ್ಡೆ, ಒಂದು ಬಗೆಯ  ಸಿಹಿ ತಿನಸು. ಇದು ರುಚಯಲ್ಲಿ ಸ್ವಲ್ಪ ಪಾಯಸದ ಹಾಗೆ ಇರುತ್ತದೆ. ಕೆಲವು ಭಾಗದಲ್ಲಿ ಸ್ವಲ್ಪ ಖಾರ ಕೂಡಾ ಮಾಡುತ್ತಾರೆ. ಇದು  ಕುಚ್ಚಲು ಅಕ್ಕಿ ಅಥಾವಾ ಬಿಳಿ ಅಕ್ಕಿಯನ್ನು ರುಬ್ಬಿ ಅದರಿಂದ ಮಾಡುವ ತಿನಿಸು.  ರುಬ್ಬಿದ ಹಿಟ್ಟನ್ನು ಒಂದು ದೊಡ್ಡ ದೊಡ್ಡ ತೂತು ಇರುವ ಪಾತ್ರೆಯಲ್ಲಿ ಹಿಟ್ಟನ್ನು ಇಳಿಸಿ ಅದನ್ನು ಬೇಯಿಸಿ ಅಡ್ಯೆ ಮಾಡಿ,  ಅದಕ್ಕೆ ಸಿಹಿಯಾದ ಗಸಿಯನ್ನು ಬೆರಸಿ ಮಾಡುವ ತಿನಿಸು.

## ಸಾರ್ನೆದಡ್ಡೆಯ ಪಾತ್ರೆ
ಸಾರ್ನೆದಡ್ಡೆ ಮಾಡುವುದಕ್ಕಾಗಿ  ಅಂಗಡಿಯಲ್ಲಿ ಅದಕ್ಕಾಗಿಯೇ ಮಾಡಿದ ಬೇರೆ ಪಾತ್ರೆಗಳು ಸಿಗುವುದಿಲ್ಲ.  ಅದಕ್ಕಾಗಿ ಮನೆಯಲ್ಲಿಯೇ ನಾವು ಪಾತ್ರೆಯನ್ನು ಮಾಡಬೇಕಾಗಿದೆ. ಅದಕ್ಕೆ ಬೇಕಾಗಿ ಹಳೆಯ ಅಗಲ ತಳ ಇರುವ ಪಾತ್ರೆಯನ್ನು ತೆಗೆದುಕೊಂಡು ಅದರ ತಳ ಭಾಗದಲ್ಲಿ ಚಿತ್ರದಲ್ಲಿ ಕಾಣುವಂತೆ ಚಿಕ್ಕ ಚಿಕ್ಕ ತೂತುಗಳನ್ನು ಮಾಡಬೇಕು.ಹೀಗೆ ಮಾಡಿದರೆ ಸಾರ್ನೆದಡ್ಡೆ ಮಾಡುವ ಪಾತ್ರೆ ಸಿಧ್ಧವಾಗುತ್ತದೆ.
## ಸಾರ್ನೆದಡ್ಡೆ ಮಾಡಲು  ಬೇಕಾಗುವ ಸಾಮಾನುಗಳು
* ಕೆಂಪುಮೆಣಸು - ೨-೩(ಬೇಕಾದರೆ ಮಾತ್ರ).
* ತೆಂಗಿನಕಾಯಿ ಯ ತುರಿ- ಒಂದು ಲೋಟ.
* ಸಂಬರ, ಜೀರಿಗೆ - ಕಾಲು ಚಮಚ.
* ಬೆಳ್ಳುಳ್ಳಿ - ೪ ಎಸಳು, ನೀರುಳ್ಳಿ - ೧.
* ಬೆಲ್ಲ - ರುಚಿಗೆ ತಕ್ಕಷ್ಟು.
## ಸಾರ್ನೆದಡ್ಡೆ ಮಾಡುವು ಕ್ರಮ
### ಅಡ್ಯೆ ಮಾಡುವ ಕ್ರಮ 
ಹಿಂದಿನ ದಿವಸ ನೀರು ಹಾಕಿ ನೆನೆಸಿದ ಅಕ್ಕಿಗೆ ಉಪ್ಪು ಹಾಕಿ ರುಬ್ಬಬೇಕು. ಆ ಬಳಿಕ ಅದನ್ನು ಬಾಣಲೆಗೆ ಹಾಕಿ ಬಿಸಿ ಮಾಡಬೇಕು. ಒಂದು ಹದ ಬೆಂದ ಬಳಿಕ, ನೀರನ್ನು ಬಿಸಿ ಆಗಲು ಇಡಬೇಕು. ನೀರು ಕೊದಿಯುವಾಗ ತೂತು ಇರುವ ಪಾತ್ರೆಯನ್ನು ಅದರ ಮೇಲೆ ಇಡಬೇಕು. ಆ ಬಳಿಕ ಬಿಸಿ ಮಾಡಿದ ಅಡ್ಯೆಯನ್ನು ಸ್ವಲ್ಪ ಸ್ವಲ್ಪ ತೆಗೆದು ತೂತು ಇರುವ ಪಾತ್ರೆಯ ಮೇಲೆ ಇಟ್ಟು ಒತ್ತಬೇಕು. ಒತ್ತುವಾಗ ತೂತಿನ ಸಹಾಯದಿಂದ ಚಿಕ್ಕ ಚಿಕ್ಕ ಮುದ್ದೆಯ ಆಕಾರದಲ್ಲಿ ಅಡ್ಯೆ ಬಿಸಿ ನೀರಿಗೆ ಬೀಳುತ್ತದೆ. ಹೀಗೆಯೇ ಎಲ್ಲಾ ಅಡ್ಯೆಯನ್ನು ತೂತಿನ ಸಹಾಯದಿಂದ ಬಿಸಿ ನೀರಿಗೆ ಹಾಕಬೆಕು. ಈ ಅಡ್ಯೆ ಸರೀ ಬೆಂದ ಬಳಿಕ ಜಾಲಿಯಿಂದ ತೆಗೆದು ಬೇರೆ ಪಾತ್ರೆಗೆ ಹಾಕಬೇಕು.
### ಸಿಹಿಯಾದ ಗಸಿ ಮಾಡುವ ಕ್ರಮ 
ಬಾಣಲೆಯಲ್ಲಿ ಒಗ್ಗರಣೆಗೆ ಇಟ್ಟು, ತೆಂಗಿನಕಾಯಿಯ ತುರಿಯೊಂದಿಗೆ ಅದನ್ನು ರುಬ್ಬಿ, ರುಬ್ಬಿದ ಹಿಟ್ಟನ್ನು ಕುದಿಸಿ, ಕುದಿಸುವಾಗ ಅದು ಸಿಹಿ ಆಗುದಕ್ಕೆ ಬೆಲ್ಲ ಹಾಕಿ ಮಿಶ್ರ ಮಾಡಬೇಕು. ಬಿಸಿ ಆಗುತಿದ್ದಂತೆ, ಅದಕ್ಕೆ ಸ್ವಲ್ಪ ರುಚಿಗೆ ತಕ್ಕಷ್ಟು ಉಪ್ಪು ಹಾಕಿ.
### ಸಾರ್ನೆದಡ್ಡೆ
ಮಿಶ್ರ ಮಾಡಿದ ಸಿಹಿಯಾದ ಗಸಿಯನ್ನು, ಅದಗಲೇ   ತಯಾರಿಸಿದ ಅಡ್ಯೆಗೆ ಹಾಕಿ ಮಿಶ್ರ ಮಾಡಬೇಕು. ಇದು ಪಾಯಾಸದ ಹದಕ್ಕೆ ಬರಬೇಕು. ಸ್ವಲ್ಪ ಕುದಿಸಿ ಆಮೇಲೆ ಒಲೆಯಿಂದ ಕೆಳಗಿರಿಸಬೇಕು. ಹೀಗೆ ಮಾಡಿದರೆ **ತುಳುನಾಡಿನ ಸಾರ್ನೆದಡ್ಡೆ** ತಿನ್ನಲು ತಯಾರು.
## ಸಂಧರ್ಭ
ತುಳುನಾಡಿನಲ್ಲಿ ಅನೇಕ ಸಂದರ್ಭಗಳಲ್ಲಿ ಸಾರ್ನೆದಡ್ಡೆ ಮಾಡುತ್ತಾರೆ. ಹೆಚ್ಚಾಗಿ ಊರಿನಲ್ಲಿ ಆಟ ಆಗುವ ಸಂದರ್ಭ, ಹಬ್ಬ ಹರಿದಿನ ಗಳಲ್ಲಿ, ಮದುವೆ ಸಮಾರಂಭಗಳಲ್ಲಿ. ಜೋರಾಗಿ ಮಳೆ ಬರುವ ಆಟಿ ತಿಂಗಳಲ್ಲಿ ಕೂಡಾ ತುಳುನಾಡಿನ ಜನರು ಸಾರ್ನೆದಡ್ಡೆ ಮಾಡಿ ಸವಿಯುತ್ತಾರೆ. 
## ಉಲ್ಲೇಖಗಳು
ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ಆಹಾರ ಪದಾರ್ಥಗಳು
ವರ್ಗ:ಅಡಿಗೆಯ ವಿಧಾನ
ವರ್ಗ:ಆಹಾರ
ವರ್ಗ:ತುಳು ನಾಡು
ವರ್ಗ:ಖಾದ್ಯ
ವರ್ಗ:ಖಾದ್ಯ, ತಿನಿಸು
ವರ್ಗ:ತುಳುವರ ಆಟಿ ತಿಂಗಳು
ಮಂಜೊಟ್ಟಿ ಕಾಯಿ

ಮಂಜೊಟ್ಟಿಯ ಮರದ ಕಾಯಿಗೆ **ಮಂಜೊಟ್ಟಿ ಕಾಯಿ** ಎನ್ನುತ್ತಾರೆ. ಮಂಜೊಟ್ಟಿ ಮರವು ಬೇಗ ಬೆಳೆಯುತ್ತದೆ.  ಅದರಲ್ಲಿ ಆಗುವ ಕೋಡಿನ ಒಳಗಿನ ಬೀಜಗಳು ಬಹಳ ವಿಶೇಷ.  ಮರದಲ್ಲಿ ಕೋಡು ಬೆಳೆದು ಒಡೆಯುವಾಗ ಬೀಜಗಳು  ನೆಲಕ್ಕೆ ಬಿದ್ದು ಸಿಗುತ್ತದೆ.ಅದನ್ನು ಚೆನ್ನೆಮಣೆಯಲ್ಲಿ ಆಡಲು ಉಪಯೋಗಿಸುವ ಕಾರಣ ಚೆನ್ನೆಕಾಯಿ ಎಂದು ಹೆಸರು ಬಂದಿದೆ.
## ಮಂಜೊಟ್ಟಿಕಾಯಿಯ ಬೇರೆ ಬೇರೆ ಹೆಸರು
* ಕನ್ನಡ-ಚೆನ್ನೆಕಾಯಿ,ದೊಡ್ಡ ಗುಲಗುಂಜಿ
* ಇಂಗ್ಲೀಷ್-ರೆಡ್ಡ್ ಲಕ್ಕಿ ಸೀಡ್ಸ್
* ಮಲಯಾಳಂ - ಮಂಜಾಡಿ
* ತುಳು-ಮಂಜಟ್ಟಿಕಾಯಿ, ಮಂಜೊಟ್ಟಿ ಕಾಯಿ

## ಪರಿಚಯ
ಮಂಜಟ್ಟಿ ಕಾಯಿಯ ಕೋಡು ಬೆಳೆದು ಒಣಗಿ ಒಡೆದಾಗ ಒಳಗೆ ಕೆಂಪಾದ ಕಾಯಿಯು ಸಿಗುತ್ತದೆ.ಈ  ಕೆಂಪಾದ ಕಾಯಿಯು ಉರುಟಾಗಿ ಮದ್ಯಭಾಗದಲ್ಲಿ ಉಬ್ಬಿಕೊಂಡಿರುತ್ತದೆ.ಈ ಕಾಯಿಗಳು ವಿಷಪೂರಿತವಾಗಿದ್ದು ನೇರವಾಗಿ ಆಹಾರದಲ್ಲಿ ಬಳಸುವಂತಿಲ್ಲ.ಇದನ್ನು ಜಾಸ್ತಿಯಾಗಿ ಚೆನ್ನೆಮಣೆ ಆಡಲು ಉಪಯೋಗಿಸುತ್ತಾರೆ.
## ನಂಬಿಕೆ
ಸಣ್ಣ ಮಕ್ಕಳು ಬಹಳ ಹಠವಾದಿ ಸ್ವಭಾವದವರಾಗಿದ್ದರೆ ಅವರನ್ನು ಗುರುವಾಯೂರು ದೇವಸ್ಥಾನದ ದ್ವಾರದ ಮುಂಭಾಗದಲ್ಲಿ ಇಟ್ಟಿರುವ ಮಂಜಟ್ಟಿ ಕಾಯಿಗಳಲ್ಲಿ ಆಟ ಆಡಿಸಿದರೆ ಅವರ ಹಠ ಸ್ವಭಾವ ಕಡಿಮೆಯಾಗುತ್ತದೆ ಎಂಬ ನಂಬಿಕೆ ಇದೆ.ಈ ಸೇವೆಯು ಇಂದಿಗೂ ದೇವರಿಗೆ ಒಂದು ಹರಕೆಯ ರೂಪದಲ್ಲಿ ಸಲ್ಲಿಸುತ್ತಾರೆ.
## ಉಪಯೋಗಗಳು
*ಈ ಕಾಯಿಗಳು ಬಹಳ ಕೆಂಪಾಗಿ ಆಕರ್ಷಣೀಯವಾಗಿರುವುದರಿಂದ ಕರಕುಶಲ ವಸ್ತುಗಳ ತಯಾರಿಯಲ್ಲಿ ಹಾಗೂ ಅಲಂಕಾರಿಕ ವಸ್ತುಗಳಲ್ಲಿಯು ಉಪಯೋಗಿಸುತ್ತಾರೆ
## ಉಲ್ಲೇಖಗಳು 
ವರ್ಗ:ಏಷ್ಯಾದ ಸಸ್ಯವರ್ಗ
ಚೆನ್ನೆಕಾಯಿ ಮರ

ಚೆನ್ನೆಕಾಯಿ ಅಥವಾ ಚೆನ್ನೆಮರವು ಶ್ರೀಲಂಕಾ ಮೂಲದ ಒಂದು ಮರ.ಇದರಲ್ಲಿ ಚೆನ್ನೆ ಆಡಲು ಉಪಯೋಗಿಸುವ ಕಾಯಿಗಳು ಸಿಗುವ ಕಾರಣ ಚೆನ್ನೆಮರ ಅಂತಲೂ ಕರೆಯುತ್ತಾರೆ.
## ಮರದ ಸ್ವರೂಪ
ಇಂದೊಂದು ಅತಿ ಎತ್ತರ ಬೆಳೆಯುವ ಮರ.ಸಾಮಾನ್ಯವಾಗಿ ೬ರಿಂದ ೧೫ ಮೀಟರ್ ಎತ್ತರಕ್ಕೆ ಬೆಳೆಯುತ್ತದೆ.ಇದರ ಕಾಂಡವು ದಪ್ಪವಾಗಿ ೪೫ ಸೆ.ಮೀ ವ್ಯಾಸವನ್ನು ಹೊಂದಿರುತ್ತದೆ.ಕಾಂಡಗಳಲ್ಲಿ ಅಲ್ಲಲ್ಲಿ ಗೆಲ್ಲುಗಳು ಇರುತ್ತದೆ.ಇದರ ಎಲೆಯು ಸಾಮಾನ್ಯವಾಗಿ ನುಗ್ಗೆ ಸೊಪ್ಪು, ಹುಣಸೆ ಮರದ ಎಲೆಯ ರೀತಿಯಲ್ಲಿ ಒಂದು ಕಡ್ದಿಯಲ್ಲಿ ಒತ್ತೊತ್ತಾಗಿ ಇರುತ್ತದೆ
## ಉಪಯೋಗಗಳು
 ಈ ಮರವು ನೆರಳನ್ನು ಕೊಡುವುದಲ್ಲದೆ ಮಣ್ಣಿನ ನೈಟ್ರೊಜನ್ ಸ್ಥಿರತೆಯನ್ನು ಕಾಪಾಡುವಲ್ಲಿ ಸಹಾಯ ಮಾಡುತ್ತದೆ.ಅದಲ್ಲದೆ ಔಷಧಿಯ ತಯಾರಿಯಲ್ಲಿಯು ಉಪಯೋಗವಾಗುತ್ತದೆ ಇದರ ತೊಗಟೆ,ಎಲೆ ಮತ್ತು ಬೀಜಗಳನ್ನು ಉಪಯೋಗಿಸಿಕೊಂಡು ಔಷಧಿಯನ್ನು ತಯಾರಿಸುತ್ತಾರೆ  ಈ ಮರವನ್ನು ದೋಣಿ ತಯಾರಿಸಲು ಉಪಯೋಗಿಸುತ್ತಾರೆ.ಈ ಮರವು ಗಟ್ಟಿಯಾಗಿರುವುದರಿಂದ ಪೀಠೋಪಕರಣಗಳ ತಯಾರಿಯಲ್ಲಿಯು ಉಪಯೋಗಿಸುತ್ತಿದ್ದರು.ಇದರ ತೊಗಟೆ,ಎಲೆ ಮತ್ತು ಬೀಜಗಳನ್ನು ಉಪಯೋಗಿಸುತ್ತಾರೆ

## ಉಲ್ಲೇಖಗಳು 
ವರ್ಗ:ಮರಗಳು
ವರ್ಗ:ಸಸ್ಯಗಳು
ಕೇನೆಯ ಪುಂಡಿ

**ಕೇನೆಯ ಪುಂಡಿ** ಆಟಿಯ ಅಮಾವಾಸ್ಯೆಯ ದಿನದಂದು ತುಳುನಾಡುನಲ್ಲಿ ಮಾಡುವ ಒಂದು ವಿಶೇಷವಾದ ತಿನಿಸು. ಆಟಿಯ ಅಮಾವಾಸ್ಯೆ ತುಳುವರಿಗೆ ವಿಶೇಷವಾದ ದಿನ. ಆ ದಿವಸ ಬೆಳ್ಳಂ ಬೆಳಗ್ಗೆ ಹಾಲೆ ಮರದ ಕೆತ್ತೆಯ ಮದ್ದು ಕುಡಿದರೆ, ಮಧ್ಯಾನ ಆಟಿಯ ಅಗೆಲು ಬಡಿಸುತ್ತಾರೆ. ಸಂಜೆ ಕೇನೆಯ ಪುಂಡಿ ಮಾಡಿ ಅದನ್ನು ಕುಟ್ಟಿ ಅಟ್ಟದಲ್ಲಿ ಎಡೆ ಬಡಿಸುವ ಕ್ರಮವೊಂದು ಕೂಡಾ ಇದೆ. ಕೆಲವು ಕಡೆಗಳಲ್ಲಿ ಅಮಾವಾಸ್ಯೆ ಕಳೆದ ಬಳಿಕ ಆಟಿಯ ತಿಂಗಳು ಮುಗಿಯುವ ಒಳಗೆ ಒಂದು ದಿನ ಕೇನೆಯ ಪುಂಡಿ ಮಾಡಿ ಬಡಿಸುತ್ತಾರೆ.
ಕುತ್ತಿ ಅಟ್ಟದಲ್ಲಿ (ಅಡುಗೆಮನೆಯ ಹೊಗೆ ಹೋಗುವ ಮೇಲಿನ ಅಟ್ಟ) ಕೇನೆಯ ಪುಂಡಿ ಮಾಡಿ ಇಡುವ ಕ್ರಮ ಬೋಳೂರು ಗರಡಿಯ ಮನೆಯಲ್ಲಿ ಮೊದಲಿನಿಂದಲೂ ನಡೆದುಕೊಂಡು ಬಂದಿದೆ. ಅಕ್ಕಿ, ಧಾನ್ಯದ ಮುಡಿ ಕಾದಿಡುವ ಕುಟ್ಟಿ ಅಟ್ಟದಲ್ಲಿ ಕೇನೆಯ ಪುಂಡಿ ಮಾಡಿ ಇಟ್ಟರೆ, ಅಕ್ಕಿಯ ಮುಡಿ, ಸಿರಿ ಸಂಪತ್ತು ಮೊಗೆದಷ್ಟು ಬರುತ್ತದೆ ಎಂಬುದು ಹಿರಿಯರ ನಂಬಿಕೆ. ಇದರಲ್ಲಿ ಮನುಷ್ಯನ ಆರೋಗ್ಯ ಕಾಯುವ ಕಾಳಜಿ ಕೂಡಾ ಇದೆ.

## ನಂಬಿಕೆ
ಕುತ್ತಿ ಅಟ್ಟದಲ್ಲಿ (ಅಡುಗೆಮನೆಯ ಹೊಗೆ ಹೋಗುವ ಮೇಲಿನ ಅಟ್ಟ) ಕೇನೆಯ ಪುಂಡಿ ಮಾಡಿ ಇಡುವ ಕ್ರಮ ಇದೆ. ಅಕ್ಕಿ, ಧಾನ್ಯದ ಮುಡಿ ಕಾಯುತ ಇರುವ ಕುಟ್ಟಿಅಟ್ಟದಲ್ಲಿ ಕೇನೆಯ ಪುಂಡಿ ಮಾಡಿ ಇಟ್ಟರೆ ಅಕ್ಕಿಯ ಮುಡಿ, ಸಿರಿ ಸಂಪತ್ತು ಮೊಗೆದಷ್ಟೂ ಬರುತ್ತದೆ ಎಂದು ಹಿರಿಯರ ನಂಬಿಗೆ. ಇದರಲ್ಲಿ ಮನುಷ್ಯನ ಆರೋಗ್ಯ ಕಾಯುವ ಕಾಳಜಿ ಕೂಡಾ ಇದೆ.

## ಕೇನೆಯ ಕಂಡೆ ಅಥವಾ ಖಂಡವನ್ನು ಅಗೆದು ತೆಗೆಯುವ ಕ್ರಮ
ಆಟಿ ಅಮಾವಾಸ್ಯೆಯ ದಿವಸ ಬೆಳ್ಳಂ ಬೆಳಿಗ್ಗೆಯೇ ಎದ್ದು, ಗುಡ್ಡದಲ್ಲಿ ಬೆಳೆಯುವ, ಸುವರ್ಣ ಗೆಡ್ಡೆಯ ಜಾತೀಯದೇ ಆದ ಕೇನೆಯ ಕಂಡೆಯನ್ನು ಕತ್ತಿಯ ಮೊನೆ ತಾಗದ ಹಾಗೆ ಅಗೆದು ತೆಗೆಯಬೇಕು. ಮುಗುಳಿ ಅಥವಾ ಬೆಸ (1, 3,5 ಹಾಗೆ) ಸಂಖ್ಯೆ ಯ ಕೇನೆಯ ಕಾಂಡವನ್ನು ತರಬೇಕು ಅನ್ನುವ ನಂಬಿಕೆಯೂ ಇದೆ. ತಂದ ಕಾಂಡದ ಸಿಪ್ಪೆಯನ್ನು ತೆಗೆದು, ಚೆನ್ನಾಗಿ ನೀರಲ್ಲಿ ತೊಳೆಯಬೇಕು. ತೊಳೆಯುವಾಗ ಮೈ ಕೈ ಸ್ವಲ್ಪ ತುರಿಸಬಹುದು.

## ಗುಡ್ಡದಲ್ಲಿ  ಕೇನೆ 
ಈ ಕೇನೆ ಹೆಚ್ಚಾಗಿ ಇರುವುದೇ  ಗುಡ್ಡಗಳಲ್ಲಿ. ನೀರು ಇರುವಲ್ಲಿ ಹೆಚ್ಚಾಗಿ ಆಗುವುದಿಲ್ಲ. ಕಲ್ಲಿನ ಎಡೆಯಲ್ಲಿ ಅಥವಾ ಮಣ್ಣಿನಲ್ಲಿ ಸಿಗುತ್ತದೆ. ಹೆಚ್ಚಾಗಿ ಮಣ್ಣಿಗೆ ತರಗೆಲೆಗಳು ಸಿಕ್ಕದರೆ ಹುಲುಸಾಗಿ ಕೇನೆಯು ಬೆಳೆಯುವುದು ಮತ್ತು ಅದರ ಖಂಡಗಳು ದೊಡ್ಡದಾಗುವುದು. ಬೇಸಿಗೆ ಕಾಲದಲ್ಲಿ ಇದರ ಗಿಢವು ಬಾಡಿ ಇರುವುದು ಮಳೆ ಬಂದಾಗ ಚೆನ್ನಾಗಿ ಬೆಳೆದು ಎರಡು ತಿಂಗಳ ಒಳಗೆ ಅದರ ಖಂಡಗಳು ದೊಡ್ಡ ದೊಡ್ಡವಾಗಿ ಬೆಳೆಯುವುದು. ಮೇ ತಿಂಗಳಿನಲ್ಲಿ ಚೆನ್ನಾಗಿ ಮಳೆ ಬಂದರೆ ಖಂಡದಿಂದ ಮೊಳಕೆಗಳು ಬರಲು ಸಹಾಯಕಾರಿ ಅಗಿರುವುದು.  ಜೂನೆ ನ ನಂತರ ಹೇಗೋ ಮಳೆ ಬರುತ್ತದೆ. ಮಳೆ ಬಂದರೆ ಗಿಡ ಚೆನ್ನಾಗಿ ಬೆಳೆಯುವುದು. 
ಕೇನೆಯ ಕಂಡೆ/ ಖಂಡ ಬೇಕಾದರೆ ಜಾಗ್ರತೆಯಿಂದ  ಕೊಕ್ಕೆಯಲ್ಲಿ  ಅಗೆಯಬೇಕು. ಹಾಗೆಯೇ ಅಗೆದರೆ ಒಂದೊಂದು ಸಲ  ಕಂಡೆಗಳು ಸಿಗುವುದಿಲ್ಲ.

## ಕೇನೆಯ ಕಂಡೆಯನ್ನು  ಬೇಯಿಸುವ ಕ್ರಮ
ಕೇನೆಯ ಕಂಡೆಯೊಂದಿಗೆ  ಅಮಟೆಯ ಸೊಪ್ಪು, ಮೂಂಡಿಯ ಸೊಪ್ಪು,ನೆಲ್ಲಿಕಾಯಿದ ಕೆತ್ತೆ, ತರೋಲಿಗೆಯ  ಸೊಪ್ಪನ್ನು ದೊಡ್ಡ ಪಾತ್ರೆಯಲ್ಲಿ  ಪದರ ಪದರದಲ್ಲಿ  ಹಾಕಿ ಬೇಯಿಸಬೇಕು. ಹೀಗೆ ಮಾಡುವುದರಿಂದ ಅದರಲ್ಲಿರುವ ತುರಿಸುವ ಅಂಶಗಳೆಲ್ಲ ಹೋಗುತ್ತದೆ.

## ಕೇನೆಯ ಪುಂಡಿ ಮಾಡುವ ವಿಧಾನ
ನೆನೆಸಿಟ್ಟ ಅಕ್ಕಿಯನ್ನು ಪುಂಡಿಗೆ ರುಬ್ಬುವ ರೀತಿಯಲ್ಲಿ ರುಬ್ಬಿ ಇಡಬೇಕು. ಸ್ಡಲ್ಪ ಬಿಳಿ ಅಕ್ಕಿಯನ್ನೂ ಹಾಕಬಹುದು. ಈಗ ಬೇಯಿಸಿದ ಕೇನೆಯ ಕಂಡವನ್ನು ಸಣ್ಣ ಸಣ್ಣ ಮಾಡಿ ಗುದ್ದಬೇಕು. ರುಬ್ಬಿದ ವಸ್ತುವಿನೊಂದಿಗೆ ಗುದ್ದಿದ ಕೇನೆಯ ಕಂಡೆಯ ಪುಡಿಯನ್ನು ಒಟ್ಟು ಮಾಡಿ ಬೆರೆಸಬೇಕು. ಕೊನೆಗೆ ಸಾಮಾನ್ಯವಾಗಿ  ಪುಂಡಿಯ ಹಾಗೆ  ಸ್ವಲ್ಪ ದೊಡ್ಡ ದೊಡ್ಡ ಮಾಡಿ ದೊಡ್ಡ ಪಾತ್ರೆಯಲ್ಲಿ ಹಬೆಯಲ್ಲಿ ಬೇಯಿಸಬೇಕು. ಇಲ್ಲಿ ಕೂಡಾ ಬೆಸ ಸಂಖ್ಯೆಯಲ್ಲಿ ಪುಂಡಿ ಇರಬೇಕು. ಪುಂಡಿ ಬೆಂದ ಬಳಿಕ ಒಲೆಯಿಂದ ಕೆಳಗಿರಿಸಬೇಕು.
## ಉಲ್ಲೇಖಗಳು
ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ಆಹಾರ ಪದಾರ್ಥಗಳು
ವರ್ಗ:ಅಡಿಗೆಯ ವಿಧಾನ
ವರ್ಗ:ಆಹಾರ
ವರ್ಗ:ತುಳು ನಾಡು
ವರ್ಗ:ಖಾದ್ಯ
ವರ್ಗ:ಖಾದ್ಯ, ತಿನಿಸು
ವರ್ಗ:ತುಳುವರ ಆಟಿ ತಿಂಗಳು
ಆನಂದ ಗೋಪಾಲ್ ಮುಖರ್ಜಿ

**ಆನಂದ ಗೋಪಾಲ್ ಮುಖೋಪಾಧ್ಯಾಯ** (27 ನವೆಂಬರ್ 1926-1989) ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಸಕ್ರಿಯ ಸದಸ್ಯರಾಗಿದ್ದರು.

## ಆರಂಭಿಕ ಜೀವನ 
ಆನಂದ ಗೋಪಾಲರು ಬಸಂತ ಕುಮಾರ್ ಮುಖೋಪಾಧ್ಯಾಯ ಅವರ ಮಗನಾಗಿ,1926ರ ನವೆಂಬರ್ 27ರಂದು ಭೀರಿಂಗಿಯಲ್ಲಿ (ಈಗ ದುರ್ಗಾಪುರದಲ್ಲಿದೆ) ಜನಿಸಿದರು. ಅವರು ವಿಜ್ಞಾನದಲ್ಲಿ ಪದವಿಯನ್ನು ಪಡೆದಿದ್ದರು..

## ರಾಜಕೀಯ ವೃತ್ತಿಜೀವನ 
1951ರಲ್ಲಿ ಮುಖರ್ಜಿಯವರು ಔಸ್ಗ್ರಾಮ್ ವಿಧಾನ ಸಭಾ ಕ್ಷೇತ್ರದಿಂದ ಪಶ್ಚಿಮ ಬಂಗಾಳ ವಿಧಾನಸಭೆಗೆ ಆಯ್ಕೆಯಾದರು. 1957ರಲ್ಲಿ ಅವರು ಒಂಡಲ್ ಕ್ಷೇತ್ರದಿಂದ ಆಯ್ಕೆಯಾದರು. 1962 ಮತ್ತು 1972ರಲ್ಲಿ ಅವರು ಆಗ ಹೊಸದಾಗಿ ರೂಪುಗೊಂಡ ದುರ್ಗಾಪುರ ಕ್ಷೇತ್ರದಿಂದ ಆಯ್ಕೆಯಾದರು.

ಆನಂದ ಗೋಪಾಲ್ ಮುಖೋಪಾಧ್ಯಾಯ ಅವರು 1980 ಮತ್ತು 1984 ರಲ್ಲಿ ಅಸನ್ಸೋಲ್ (ಲೋಕಸಭಾ ಕ್ಷೇತ್ರ) ದಿಂದ ಭಾರತೀಯ ಸಂಸತ್ತಿಗೆ ಆಯ್ಕೆಯಾದರು.

ಅವರು ಅಧ್ಯಕ್ಷರಾಗಿ, ಪಶ್ಚಿಮ ಬಂಗಾಳ ಪ್ರದೇಶ ಕಾಂಗ್ರೆಸ್ ಸಮಿತಿ ಸದಸ್ಯರಾಗಿ, ಐಎನ್ ಟಿಯುಸಿ ಕೇಂದ್ರ ಕಾರ್ಯಕಾರಿ ಸಮಿತಿ ಉಪಾಧ್ಯಕ್ಷರಾಗಿ, ಭಾರತೀಯ ರಾಷ್ಟ್ರೀಯ ಲೋಹ ಕಾರ್ಮಿಕರ ಒಕ್ಕೂಟದ ಅಧ್ಯಕ್ಷರಾಗಿ, ಅಖಿಲ ಭಾರತ ರಾಷ್ಟ್ರೀಯ ಸಾಮಾನ್ಯ ವಿಮಾ ನೌಕರರ ಸಂಘ (ಐಎನ್ಟ್ಯುಸಿ) ದುರ್ಗಾಪುರ ಪ್ರಾಜೆಕ್ಟ್ಸ್ ಲಿಮಿಟೆಡ್ ಮತ್ತು ದುರ್ಗಾಪುರ ಕೆಮಿಕಲ್ಸ್ ಲಿಮಿಟೆಡ್ ನ ನಿರ್ದೇಶಕರಾಗಿ, 1972-76 ರ ವರೆಗೆ ಕಾರ್ಯ ನಿರ್ವಹಿಸಿದ್ದಾರೆ.

## ಉಲ್ಲೇಖಗಳು 
ಇತಿಹಾಸಕಾರ ಸಂದೀಪ್ ಬಂಡೋಪಾಧ್ಯಾಯ ಅವರ ಕೃತಿ

ವರ್ಗ:೧೯೮೯ ನಿಧನ
ವರ್ಗ:೧೯೨೬ ಜನನ
ವರ್ಗ:ಹೋರಾಟದ ಜೀವನ
ವರ್ಗ:ಗಾಂಧೀಜಿಯ ಬೇಟಿ
ಖಗೋಳ ಸರ್ವೇಕ್ಷಣ

thumb|ಫ಼ರ್ಮಿ ಗಾಮಾ-ಕಿರಣ ಬಾಹ್ಯಾಕಾಶ ದೂರದರ್ಶಕದಿಂದ ಪತ್ತೆಯಾದ ಗಾಮಾ-ಕಿರಣ ಪಲ್ಸಾರ್‌ಗಳು
**ಖಗೋಳ ಸರ್ವೇಕ್ಷಣ** ಎಂದರೆ ಭೂಗೋಳದ ಮೇಲಿನ ಯಾವುದಾದರೊಂದು ಸ್ಥಳದ ನೈಜ ಸ್ಥಾನವನ್ನು (ಅಬ್ಸೊಲ್ಯೂಟ್ ಪೊಸಿಷನ್) ಅದರ ಅಕ್ಷಾಂಶ ರೇಖಾಂಶಗಳಿಂದ ಗೊತ್ತುಪಡಿಸುವಾಗ, ಒಂದು ಸ್ಥಳದ ಮಧ್ಯಾಹ್ನರೇಖೆಯನ್ನು (ಕಾಂತ ಮಧ್ಯಾಹ್ನರೇಖೆಯಿಂದ ಭಿನ್ನವಾದದ್ದು) ನಿರ್ಧರಿಸುವಾಗ, ಅಕ್ಷಾಂಶ ರೇಖಾಂಶಗಳಿಗೆ ಅನುಸಾರವಾಗಿ ಗೊತ್ತು ಮಾಡಲ್ಪಟ್ಟಿರುವ ಅಂತರರಾಷ್ಟ್ರೀಯ ಎಲ್ಲೆಯನ್ನು ನೆಲದ ಮೇಲೆ ಖಚಿತವಾಗಿ ಗುರುತಿಸಬೇಕಾದಾಗ, ಇವೇ ಮುಂತಾದ ಸಂದರ್ಭಗಳಲ್ಲಿ ಆಕಾಶಕಾಯಗಳ ನೆರವಿನಿಂದ ನಡೆಸುವ ಸರ್ವೇಕ್ಷಣ (ಅಸ್ಟ್ರಾನಾಮಿಕಲ್ ಸರ್ವೆ). ಈ ಕ್ರಮದಲ್ಲಿ ಬೃಹದಾಕಾರದ ಖಗೋಳದ ಕೇಂದ್ರದಲ್ಲಿ ಭೂಗೋಳ ಸ್ಥಿರವಾಗಿರುವಂತೆಯೂ, ಆಕಾಶಕಾಯಗಳು ಖಗೋಳದ ಒಳಮೈಯಲ್ಲಿ ಕ್ರಮವಾಗಿ ಸಂಚರಿಸುತ್ತಿರುವಂತೆಯೂ ಪರಿಗಣಿಸುತ್ತೇವೆ. ಭೂಗೋಳದ ಮೇಲೆಯೂ ರೇಖೆಗಳನ್ನು ರಚಿಸಬಹುದು. ಭೂಗೋಳದ ಯಾವುದಾದರೊಂದು ನಿಗದಿಯಾದ ಮಧ್ಯಾಹ್ನರೇಖೆಗೆ ಅನುಸಾರವಾದ ಖಗೋಳರೇಖೆಯನ್ನು ಆಧಾರವಾಗಿಟ್ಟುಕೊಂಡು ಆ ರೇಖೆಗೂ ಮಿಕ್ಕ ಎಲ್ಲ ಆಕಾಶಕಾಯಗಳ ಮಧ್ಯಾಹ್ನರೇಖೆಗಳಿಗೂ ಇರುವ ಕಾಲಪ್ರಮಾಣದ ಅಂತರಗಳ ಪಟ್ಟಿಯೇ ಆಲ್ಮನಾಕ್ (ಪಂಚಾಂಗ). ಭೂಗೋಳದ ಒಂದು ಸ್ಥಾನದ ಮೇಲೆ ಪ್ರತಿಷ್ಠಿತವಾಗಿರುವ ಥಿಯೊಡೊಲೈಟಿನ ದೂರದರ್ಶಕ ಕೊಳವೆಯ ಅಕ್ಷವನ್ನು ಆ ಸ್ಥಳದ ಮಧ್ಯಾಹ್ನರೇಖೆಗೆ ಅನುಸಾರವಾಗಿಟ್ಟುಕೊಂಡು ಕೊಳವೆಯ ಮೂಲಕ ವೀಕ್ಷಿಸಿ ಯಾವುದಾದರೊಂದು ಆಕಾಶಕಾಯ ಆ ಸ್ಥಳದ ರೇಖೆಯನ್ನು ದಾಟುವ ಕಾಲವನ್ನು ಖಚಿತವಾಗಿ ಗೊತ್ತುಮಾಡಬಹುದು. ಅದೇ ಕಾಯ ಮೇಲೆ ಹೇಳಿದ ಆಧಾರ ಮಧ್ಯಾಹ್ನರೇಖೆಯನ್ನು ಎಷ್ಟು ಕಾಲಪ್ರಮಾಣದಲ್ಲಿ ದಾಟುತ್ತದೆ ಅಥವಾ ದಾಟಿದೆ ಎಂಬ ಅಂಶವನ್ನು ಆಲ್ಮನಾಕ್‌ನಿಂದ ತಿಳಿದುಕೊಂಡರೆ ಈ ಎರಡು ಘಟನೆಗಳ ಕಾಲಾಂತರವನ್ನು ನಿರ್ಧರಿಸಬಹುದು. ಇದನ್ನು ಕೋಣಾಂತರಕ್ಕೆ ರೂಪಾಂತರಿಸಿ ಆ ಸ್ಥಾನದ ಮಧ್ಯಾಹ್ನರೇಖೆಯನ್ನು ಗೊತ್ತುಮಾಡಬಹುದು.

ವಿಭಿನ್ನ ಸರ್ವೇಕ್ಷಣಗಳಿಂದ ತೆಗೆದ ಒಂದೇ ಕಾಯದ ಚಿತ್ರಗಳನ್ನು ಹೋಲಿಸಿ ಚಂಚಲ ನಕ್ಷತ್ರಗಳಂತಹ ಅಸ್ಥಿರ ಖಗೋಳ ಘಟನೆಗಳನ್ನು ಪತ್ತೆಹಚ್ಚಬಹುದು.

## ಉಲ್ಲೇಖಗಳು 
ವರ್ಗ:ಖಗೋಳಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಣ್ಣ ತಂಗಿ (ಕನ್ನಡ ಧಾರಾವಾಹಿ)

***ಅಣ್ಣ ತಂಗಿ*** ಉದಯ ಟಿವಿಯಲ್ಲಿ ಪ್ರಸಾರವಾಗುವ ಭಾರತೀಯ ಕನ್ನಡ ಭಾಷೆಯ ದೈನಂದಿನ ಧಾರಾವಾಹಿ ಆಗಿದೆ. ಧಾರಾವಾಹಿಯು 22 ನವೆಂಬರ್ 2021 ರಂದು ಪ್ರಥಮ ಪ್ರದರ್ಶನಗೊಂಡಿತು. ಇದರಲ್ಲಿ ಮಧು ಸಾಗರ್ ಮತ್ತು ಅಖಿಲಾ ದೇಚಮ್ಮ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಈ ಸರಣಿಯು ತಮಿಳು ಭಾಷೆಯ ವನತೈ ಪೋಲಾ ಧಾರಾವಾಹಿಯ ಅಧಿಕೃತ ರಿಮೇಕ್ ಆಗಿದೆ       

## ಕಥಾವಸ್ತು 
## ಕಲಾವಿದರು 
### ಮುಖ್ಯವಾಗಿ 
* ಮಧು ಸಾಗರ್: ಶಿವರಾಜು ಪಾತ್ರದಲ್ಲಿ 
* ಅಖಿಲಾ ದೇಚಮ್ಮ: ತುಳಸಿಯಾಗಿ 
* ಪ್ರಜ್ವಲ್: ಇಂದ್ರನಾಗಿ 
* ಅನ್ವಿತಾ: ಜೋತಿಯಾಗಿ

### ಪೋಷಕ ಕಲಾವಿದರು 
* ಮಾನ್ಸಿ ಜೋಶಿ : ಜೆಸ್ಸಿಕಾ/ ಸಂಧ್ಯಾ ಪಾತ್ರದಲ್ಲಿ
* ರಾಜೇಶ್ ಧ್ರುವ : ಯದು ಶ್ರೇಷ್ಠ 
* ಅನೀಶ್: ಅಭಿಷೇಕ್ ಪಾತ್ರದಲ್ಲಿ 
* ಸ್ವರಾಜ್ ಶೆಟ್ಟಿ / ಪ್ರಜ್ವಲ್ ರವಿ  :ಇಂದ್ರನಾಗಿ
* ರಾಧಾ ರಾಮಚಂದ್ರ / ಲೀಲಾ ಬಸವರಾಜು : ಅಜ್ಜಿಯಾಗಿ
* ರೋಹಿತ್ ನಾಗೇಶ್ / ರಮೇಶ್ ಸಾಲಗುಣಿಡಿ: ನಜ್ಜಪ್ಪನಾಗಿ
* ಶರ್ಮಿತಾ
* ಗಿರೀಶ್ ಜತ್ತಿ
* ತನುಜಾ/ಪದ್ಮ ಶಿವಮೊಗ್ಗ: ಚಂದ್ರಿಕಾ 
* ರಜನಿ: ಸಾವಿತ್ರಿಯಾಗಿ 

## ನಿರ್ಮಾಣ 
### ಕಲಾವಿದರ ಆಯ್ಕೆ 
ಮಧು ಸಾಗರ್  ಅವರನ್ನು ಶಿವರಾಜು ಪಾತ್ರದಲ್ಲಿ ನಟಿಸಲು ಆಯ್ಕೆ ಮಾಡಲಾಯಿತು. ಅಖಿಲಾ ದೇಚಮ್ಮ   ಅವರು ತುಳಸಿ  ಪಾತ್ರವನ್ನು ನಿರ್ವಹಿಸುವ ಮೂಲಕ ತಮ್ಮ ಕಿರುತೆರೆಯಲ್ಲಿ ತಮ್ಮ ನಟನೆಯನ್ನು  ಪ್ರಾರಂಭಿಸಿದರು. ಮಾನ್ಸಿ ಜೋಶಿ    ಪೋಷಕ ಪಾತ್ರದಲ್ಲಿ ಆಯ್ಕೆಯಾಗಿದ್ದರು. ಆದರೆ ನಂತರ ಜೆಸ್ಸಿಕಾ ಅವರು ಅವರ ಪಾತ್ರಕ್ಕೆ ಬಂದರು.  ರಾಜೇಶ್ ಧ್ರುವ  ಪೋಷಕ ಪಾತ್ರದ ಮೂಲಕ, ಅವರು ಕಿರುತೆರೆಗೆ ಪುನರಾಗಮನ ಮಾಡಿದರು. ಆದರೆ ನಂತರ ನಟ ಯದು ಶ್ರೇಷ್ಠ ಅವರು ರಾಜೇಶ್ ಪಾತ್ರ ನಿರ್ವಹಿಸಲು ಬಂದರು .

## ರೂಪಾಂತರಗಳು 
## ಉಲ್ಲೇಖಗಳು 
ವರ್ಗ:ಕನ್ನಡ ಧಾರಾವಾಹಿ
ವರ್ಗ:ಕಿರುತೆರೆ ಧಾರಾವಾಹಿಗಳು
ವರ್ಗ:ಕಿರುತೆರೆ ಟೆಂಪ್ಲೇಟುಗಳು
ವರ್ಗ:ಉದಯ ಟಿವಿ ಧಾರಾವಾಹಿಗಳು
ವರ್ಗ:ಮನೋರಂಜನೆ